Aku ngeroso ono rong jenis petani neng Indonesia, ono petani sing garap sawahe wong liyo lan ono petani sing garap neng lemahe dhewe. Aku sebenere ora patio paham babagan iki. Aku ngerti informasi iki seko cerito-cerito lan opo sing tak woco. Petani sing garap sawahe liyo kui sing paling mesake. Soale, dheweke ora entuk bathi segedhe petani sing duwe lemah dhewe. Nanging ono untunge uga dadi petani sing koyo ngono. Soale, dhewe ora nanggung rugi misale gagal panen. Dheweke wis digaji sak ben dinone. Bedo cerito yen model bayarane ora koyo buruh tani nanging bagi hasil. Senadyan, petanine ora ngurus perkoro pupuk lan liya-liyane. Nanging yen gagal panen, dheweke uga ora entuk hasil opo-opo.


Paralayang kui menurutku olahraga ekstrem sing apik. Olahraga kui koyo olahraga ektrem laine uga medeni. Piye ora wedi,  awak dhewe iso mabur duwur banget koyo elang, senadyan awak dhewe seko cilik ora tau diajara corone mabur. Kui duwur banget. Nanging rasa wedi kui bakal dadi ora keroso pas awak dhewe wis ngelakoke. Neng duwur kui pemandangan sing iso awak dhewe delok kui endah banget. Donyo sing biasane awak dhewe delok kui dadi ketok cilik seko duwur. Awak dhewe uga iso ngerasa dadi bebas. Angin kui iso ngliwati sela-sela rambute dhewe. Sirahe awak dhewe dadi keroso enteng. Pas sikile dhewe ngidak lemah meneh, awak dhewe dadi ngeroso pengen mabur meneh.


Pas isih SMA, aku lan kancaku melu kegiyatan penghijauan sekolah. Aku lan kancaku dadi perwakilan kabupaten kanggo dadi koordinator ning sekolah. Tugase yaiku nggawe surat kerjasama karo OSIS kanggo nggawe ijin kegiyatan lan uga ngurus distribusi bibit sing ana ning sekolah. Bibit saka pemerintah kabupaten yaiku bibit tanduran mangga, jambu, beringin, lan uga sawo kecik. wit iki ditandur ning lapangan mburi sekolah kanthi kabeh kelas ana bagiane dhewe. Sak kelas diwenehi jatah 5 bibit kanggo nandur lan uga kudu diwenehi jeneng kanggo pengawasan saban dina. Dadi mengko gantian para siswa nyiram miturut jadwale dhewe lan miturut kelompok lan wit sing dibagi.


Budaya tradisional  wonten Jogja pancen tesih kathah ingkang lestari. Jogja ingkang gadhah kathah kuliner tradisional, kasunyatanipun ugi gadhah piranti kangge masak ingkang tradisional. Piranti masak punika kathah jinisipun, kayata gentong, kuali, teko, lan kendil. Desa Kasongan wonten Bantul dados pusat padamelan gerabah. Gerabah didamel saking lempung ingkang dibakar. Amargi piranti masakipun didamel saking lempung, daharan ingkang dimasak wonten gerabah dados langkung wangi lan kathah gizinipun. Gerabah lumrahipun dipunangge kaliyan bakul ingkang sadeyan daharan tradisional kados gudeg, empal gentong, kaliyan teh poci. Kekiranganipun gerabah inggih punika teksturipun ingkang langkung kasar lan gampil pecah. Menawi diasahi, piranti masak saking gerabah langkung dangu garingipun.


Aku kui tekan saiki ora duwe konsol nitendo jenis opo wae. Aku dolan gim Pokeman lan Harvest Moon kui seko laptop. Ben Kowe-Kowe iso dolan gim Nintendo neng komputer utowo laptop, Kowe iso ngikuti cara neng ngisor iki. Sing kesiji, awak dhewe kudu unduh emulator konsol sing awak dhewe pengeni, ben gampang dicontone nganggo Game Boy Advance (GBA). Web sing nyediane aplikasi kui akeh, awak dhewe iso milih sing endi wae. Awak dhewe mung perlu ketik wae "unduh GBA emulator" neng Google. Bar kui, unduh sesuai petunjuk neng lamane. Sing keloro, awak dhewe kudu unduh ROMe. ROM kui data sing gime sing bakal dijalanke karo emulator kui. Carane uga arep podo. Ketik wae jeneng gim sing dipengeni karo "ROM". Bar diunduh, kowe iso ngedolanke gime kui liwat emulatore.


Zakat ing ajaran agama Islam iki dadi bagian sing ora oleh dilewatna. Apa maneh nalika kene wis duwe harta dewe. Zakat iki dilakoni nalika ana wulan pasa, sadurunge riyaya Idul Fitri. Yen kene ngetokna zakat 2,5% saka harta sing diduweni, iku bisa ngeresiki harta iku lan nambah pahala ning wulan pasa. Nyalurake zakat uga gampang banget. Saiki wis akeh lembaga sing bisa nrima lan bisa nyalurake zakat kayata LAZISMU (Lembaga Amil Zakat Infaq dan Shoadqoh Muhammadiyah) sing siap nrima zakate kene lan disalurake ning wong sing mbutuhake. Aja nganti ngelalekna kewajiban iki supaya urip luwih berkah lan tentrem, adem, ayem lan bisa akeh ganjarane.


Lagu daerah ancene sampek saiki kudu dilestarikno soale iku termasuk warisan budaya sing kudune dijogo. Lah salah sijine lagu daerah sing sampek saiki terkenal ambek gelek dinyanyekno yoiku lagu gundul-gundul pacol sing teko daerah jawa tengah. Jarene lagu iki asline ditujukno gawe bocah cilik, tapi ono sing garani nag lagu iki asline ditujukno kanggo peminpin sing ora peduli ambek masyrakat sing dipimpin nag jaman biyen. Lah lagu iki asline diciptakno karo sunan kali jogo gawe syiar agama islam. Masio lagu iki wes lawas tapi nag jareku lagu iki paling enak direngekno ambek digawe dolanan nag ngudang bocah cilik. Opo maneh bocah cilik sing dase gundul.


Wanita lan anak-anak kuwi kalebu wong sing rentan kena kekerasan lan kalah karo dominasi patriarki, utamane wanita sing ana ning desa. Program sing digalakake pemerintah saiki yaiku program pemberdayaan wanita desa. Program iki disaranke ana ning saban desa lan diolah karo komunitas ibu-ibu PKK. PKK desa iki kudune nduwei program sing uga ana hubungane karo pengembangan UMKM kaya industri oleh-oleh lan uga kerajinan. Tujuane program iki yaiku nyiptakake wanita sing mandiri lan uga kesejahteraan keluarga uga manfaatke potensi sing ana ning desa. Program sing ana ning desa iki kudu diawasi karo pemerintah ben tetep mlaku lan ora penyelewengan. Ben tambah gayeng, usaha iki bisa gabung karo karang taruna.


Gundul-Gundul Pacul iki lagu daerah sing asale teko Jawa Tengah. Lagu iki diciptakno karo R. C. Hardjosubroto. Onok sing ngomong sisan nek lagu iki gubahane Sunan Kalijaga ambek konco-koncone pas sek remaja. Onok sisan sing ngomong nek lagu iki karyane Raden Umar Said alias Sunan Muria. Lagu iki nduwe arti filosofis sing mulia. Lagu iki nyeritakno seorang pemimpin iku guduk sing nganggo mahkota, tapi de’e sing nggowo pacul gawe nyangkul ambek ngupayahno kesejahteraan gawe rakyat karo wong akeh. Wong Jowo ngomong pacul iku papat kang ucul. Kemuliaane uwong iku tergantung ambek patang hal, yaiku yaopo uwong nganggo mripat, irung, kuping, ambek lambene.


Pengering rambut dadi salah siji barang elektronik kang ngewenehi akeh manfaat amarga bisa ngewenehi hawa panas saka corong sing ana ning pucuke. Sak liyane kanggo nggaringake rambut, piranti elektronik iki uga bisa nggaringake klambi sing isih teles. Ning jero piranti iki ana motor kanggo nggerakake kipas lan ana sing kanggo ngasilake panas ben rambut cepet garing. Banjur uga ana thermostrat sing bisa nahan panas ben ora kelebihen lan marai rusak. Banjur ning pengering rambut jaman saiki uga ana teknologi kanggo ngasilake ion ben rambute ora gampang rusak. Kabeh pengering rambut iki uga duwe saklar kanggo murup lan mateni, dadi piranti iki tetep aman digunakake.


Dina Selasa kuwi dadi dina sing paling marai kesel kanggo Nina amarga dina kuwi Nina kudu wara-wiri ngurus rekening saka kantor menyang bank. Nina kepikiran nggawe rekening kanggo nyimpen dana darurat sak uwise oleh seminar saka pegawai bank ning kantor. Seminar kuwi isine yaiku babagan asuransi lan jaminan keuangan ning umur sing senja. Nina wis kepikiran kanggo nyisihake dhuwit sing diolehi saka gawean lan uga celengan kanggo dana darurat sing ora oleh diuthik senajan Nina lagi pengen tuku barang. Nina nggawe rekening ning bank swasta amarga bunga potongane luwih cilik lan aplikasi bank sing digawe luwih gampang lan bisa diatur.


Wisata Jogja sing jarang ana wong sing ngunjungi yaiku Museum Ullen Sentalu. Museum ini majang kabeh barang sing ana hubungane karo budhaya Jawa. Museum iki ana ning Kaliurang, arah ning Merapi. Yen saka Tugu Jogja, bisa numpak kendaraan sing arahe ning lor utawa bagian merapi. Museum iki akeh peninggalan lan dikelola karo pemerintah sing kerja bareng karo pihak swasta. Ning museum iki, ora oleh nyekel barang utawa foto amarga ben pengunjunge tetep akeh lan penasaran pengen mlebu nang museum iki. Museum iki uga kadang ngadakke acara kanggo umum. Yen pengen gabung acarane bisa mbuka web utawa sosial mediane lan nggolek info babagan acara sing diadakke Ullen Sentalu.


Aku iki sering banget nggolek konten olahraga gawe tak tuti. Alesane iku aku gak eroh olahraga jenis opo sing gampang, gak mangan akeh panggon, tapi efektif. Pas tak golek, kabeh iku pasti podo nyarano gawe ngelakoni squat. Pas tak delok, gerakane iku sederhana pol, mek nekuk lutut dan mosisikno awak ben gak maju nemen. Dan pas tak golek maneh, squat iku nduwe akeh pol manfaat. Siji, nguatno otot inti. Loro, mbakar kalori nang awak. Telu, nguatno otot awak bagian ngisor alias bagian sikil. Papat, ningkatno kemampuan ambek kekuatan atletik. Limo, ngeduno resiko cedera. Enem, ningkatno motivasi gawe ngelakoni olahraga. Terakhir, ningkatno stabilitas ambek postur awak.


Akeh wong lanang sing kepengen duwe awak sing sehat lan otot-otot sing gedhe. Impian koyo ngono kui akeh sing ora kewujud soale akeh sing ora iso duwe alat-alate eng omah. Nanging saiki awak dhewe iso latian kanggo gedheke otot neng pusat-pusat kebugaran sing ono neng sekitar omahe dhewe. Rata-rata regone kui ora larang, sekitar 150 ewu ben sasine, awak dhew wis iso nganggo fasilitas sing dicepake neng kono. Iki rogo sing murah banget. Yen awak dhewe ngelumpuke duwit anggota kui selama 3 taun, durung tentu awak dhewe iso tuku siji alat olahraga. Padahal neng kono, wis ono alat-alat sing lengkap. Dadi luwih nguntungke yen awak dhewe gawe kartu anggota timbangane tuku alat kanggo neng omah.


Golek wisata alam neng tengah-tengah kota gede kui pancen angel. Nangging kanggo wong sing ono neng Yogyakarta, ono alternatif yen pengen delok ijo-ijo neng tengah kota. Universitas Gadjah Mada utowo UGM dhuwe taman sing jenenge Wisdom Park utowo Taman Kearifan. Taman iki ono loro bagian, bagian lor lan bagian kidul. Taman Kearifan sing sisih lor kui ono danau buatane. Sing sis lor iki, uga dadi bagian sing akeh wit-witan sing gedhe. Neng kene kowe bakal akeh krungu swara manuk sing werno-werno. Neng kono howo ne adem. Akeh panggon lingguhan yen wong-wong pengen leren bar kuliah. Sisih iki luwih kerep digawe kanggo olahraga, koyo jogging lan dayung. Sing sisih kidul kui kerep dieengo piknik.


Aku iku nduwe konco sing sueneng pol mangan coklat. Sembarang kali jenis coklat ambek olahane iku de’e seneng. Alesane iku nek marine mangan coklat, pasti stres e iku dadi ilang dan mood e isok dadi apik maneh. Dadakno teko akeh penelitian, coklat iku ancen ampuh banget gawe ngilangno stres. Onok akeh pol alesane. Siji, coklat iku nduwe kandungan theobromine ambek phenylethylamine sing isok ningkatno hormon serotonin nang utek. Nek wes ngono, uwong sing mangan coklat iku dadi ngeroso seneng. Loro, nek awak dewe mangan coklat, hormon kebahagiaan koyok dopamin ambek endorfin iku bakal dilepasno nang njero awak dewe. Telu, coklat iku isok ngilangno hormon kortisol sing dadi penyebab stres.


Sego goreng tau dinobatno dadi salah siji panganan paling enak sak dunyo. Wong Indonesia pun hampir gak onok sing gak seneng ambek sego goreng, termasuk aku. Arek cilik sampe wong tuwo pasti seneng ambek sego goreng. Sembarang kalire jenis sego goreng sing isok dipilih sesuai selera onok nang ndi ae. Mulai sing wernoe putih sampe werno abang, topping ayam sampe topping seafood, porsi diet sampe porsi super jumbo, sing murah sampe sing larang, kabeh onok. Wes enak, ringkes, dan onok nang ndi ae. Bahkan awakmu arep lungo nang endi ae, termasuk nang luar negeri, pasti sek isok nemu sego goreng.


Ing saban daerah, mesti ana salah siji omah adat sing dadi peninggalan lan dadi cagar budaya. Nanging sajane ning daerah iki ya akeh rumah adat sing isih alami. Salah siji contone yaiku omah adat bubungan ning Bengkulu. Omah adat bubungan iki digawe saka kayu nanging awet lan isih digawe karo penduduk. Amarga omah iki omah panggung, ning isor omah iki digawe kanggo nyimpen barang-barang. Kamangka kuwi, cara ngopeni omah iki yaiku ngewenehi pelitur ben ora kena rayap. Setaun sepisah, kayune uga kudu diganti ben ora keropos lan kayu iki uga kudu nganggo kayu sing awet kaya mahoni utawa jati. Ning omah iki uga ora oleh ana pawon ben adoh saka geni ben omahe ora kobong.


Aku iku sering banget nonton pertandingan olahraga. Mulai teko bal balan, basket, tenis, sampe badminton. Tapi kali iki aku niat gawe ndelok pertandingan kasti. Kebetulan panggon pertandingan e gak tapak adoh teko omahku, akhire aku berangkat gawe nonton pertandingan kasti ne. Pas nang kono, dadakno gak sepiro rame. Bahkan tribun e ae gak kebak. Mungkin mergo gak akeh peminat e kasti iki, makane sing nonton yo gak seakeh nang pertandingan liyane. Akhire aku milih panggon sing rodok rame sitik ben gak ngeroso dewe nemen. Pas pemain e iku mukul bal, dadakno bal e iku sampe home run. Sing marakno aku kaget, bal e iku mendarat pas banget nang aku. Jarene nek ngono iku bal e oleh tak simpen, dan pemain e engkok bakal nganggo bal anyar. Yoweslah akhire bal iku mau tak lebokno tas gawe kenang-kenangan.


Pas preian semester tahun 2013, aku dijak koncoku mungga gunung, yo ancene aku durung tau mungga gunung sak durunge. aku senenge pol soale iso delok pemandangan alam langsung nag ngarepe moto. Pas lagek oleh setengah teko munggo gunung iku maeng aku wes iso delok nag pemandangane bener-bener apike pol. Terus garai paling keilingan terus yoiku howone sing gak iso dipetuki nag gak nang duwur gunung, mari ngunu nag dukur gunung iku maeng iso delok  sing jenenge lentang pas bengi. Lentange ketok pateng semburat uapike megilan soale ora kelilingan mendung blas. Mari ngunu aku yo iso langsung jemok mendunge, mboh iku mendung opo kabut tapi rasane pas jemok kosok disemprot banyu cilik-cilik ngunu. Wes pokok'e megilan.


Kira-kira setaun bar pandemi COVID-19 diwiwiti, wis akeh panggon-panggon sing dibuka meneh. Salah sijine masjid. Pas kui, wong-wong wis diolehke salat berjamaah neng masjid. Nanging, mergo penyebaran penyakit kui isih akeh, ono protokol utowo peraturan sing kudu awak dhewe taati. Sing pertama, awak dhewe ora duwe gejala panas, pilek, utowo penyakit liyane. Sing ke loro, awak dhewe kudu nganggo masker terus selama ono neng jero masjid. Takmir mesjid uga kudu nyepake termogun kanggo mrikso suhu jamaah sing teko. Saf neng jero masjid kui uga dadi renggang. Paling ora jarak siji wong karo liyane kui 1 meter. Jamaah uga disaranke ora suwe-suwe neng masjid. Seko imame dianjurke maca surat sing cekak-cekak lan ora disaranke uga ora dzikir suwe-suwe.


Penggawean preian ambek keluarga utowo ambek konco yoiku penggawean sing sing iso dilakoni bareng-bareng ambek konco utow keluarga nag waktu preian utowo pas duweni waktu luang. contone koyyok rekreasi bareng, mlaku-mlaku bareng, dolan bareng, mangan bareng, ambek liyan-liyane sing sak jenise iku. Terus penggawean sing koyok ngunuku saiki yo macem-macem soale sing jenenge perkembangan jaman yo wes maleh terus teknologi yo tambah maju, akhire pola pikire wong sing anggepi masalah penggawean preian ambek keluarga utowo konco yo iso ae bedo-bedo. Contone nag bocah enom mesti cangkrukan bareng. Iku wes dianggep penggawean preian ambek konco. Tapi iku maeng seje maneh nag wong sugeh.


Supoyo akeh kawulo enom sing gelem dadi petani, awak dhewe butuh bantuan seko pemerintah seko berbagai bidang, utamane seko dana lan kebijikan. Ono beberapa hal sing iso pemerintah lakoke supoyo wong-wong enom gelem dadi petani. Sing kesiji, pendidikane supoyo iso dadi petani kui iso dimudahke. Sing keloro, ono suntikan dana kanggo cah enom sing pengen ngewiwiti dadi petani. Sing ketelu, kebijakan perkoro distribusi lan rego asil panen kui kudu mihak karo petani. Sing kepapat, teknologi pertaniane kui kudu dikembangke lan petani sing modale terbatas tetep iso duwe akses nek teknologi kui. Sing kelimo, pemerintah iso melu ngawasi dalan rante pasokan sing ono neng pasar. Supoyo rego sing ono neng pasaran kui tetep gawe petani untung.


Mebanten saiban utawa mebanten kuwi salah sawijine tradisi hindu ning Bali kanggo ngewujudake salah sawijing ajaran yen kabeh menungsa kudu duwe sifat anersangsya utawa ora mentingake awake dhewe lan uga sifat ambeg para mertha, yaiku ngedisikake kepentingane wong jaba lan makhluk liyane. Tujuan mebanten iki ya mesti ngucapake rasa sukur kanggo berkat sing diwenehi karo Sang Hyang Widhi Wasa. Sembahyang mebanten iki umpama sedekah ning agama liya. Biyasane dilakoni pas rampung masak wayah isuk. Masakan kuwi dadi sesembahan amarga panganan kuwi dadi simbol panguripan ning dunya iki. Mebanten iki uga dadi salah siji wujud Panca yadnya sing dilakoni wong Hindu.


Mesin sing digawe umbah-umbah ancene manfaate megilan kanggo wong-wong opo maneh emak-emak. Mangkane saiki angger uwong roto-roto mesti duwe sing jenege mesin cuci soale ono pengeringe barang dadi ora atek ngenteni panas, terus iki yo manfaate pol opo maneh nag wayae udan-udanan tambah pase pol. Tapi nag duwe mesin jujui yo kudu diperhatekno masalah banyune, ambek kudu diresiki disek sing jenenge najis ambek orae soale nag langsung dilebokno yo bakal najis kabeh, opo maneh banyune kan mok sak itik ora akeh. Mangkane nag umbah gawe mesin iku maeng kudu diresiki disek, dibuak endute sing sekirane gowo najis, ambek didewekno pakean sing sekirane luntur ben awet pakeane.


Akeh cerita daerah ning Indonesia sing ana hubungane karo dunia gaib amarga wong Indonesia isih percaya karo anane setan utawa roh wong mati sing bangkit maneh dadi memedi utawa dhemit. Nanging crita setan iki didominasi karo wong wedhok sing seda banjur ngewalesake dendam lan angkara murka amarga dipateni, dirudha paksa, utawa kena kekerasan kaya crita kuntilanak, wewe gombel, lan sak panunggale. Miturut salah siji artikel, akehe setan wedok iki disebabake karo angka rudha paksa ning Indonesia iki dhuwur lan crita setan iki bisa dadi media kanggo nyuwarakake keresahan iki ben wong padha sadar yen wong wedhok nin Indonesia iki krisis keamanan.


Gawe awakmu sing seneng nonton kejuaraan olahraga opo ae, pasti bakal nduwe atlet utowo olahragawan favorit sing dibanggakno. Pokok wong iku melu kejuaraan opo ae pasti bakal ditonton gawe dukung. Onok salah siji cara gawe apresiasi atlet senenganmu secara langsung dan iku guampang banget. Carane iku ngirimi pesan langsung nang akun media sosial pribadine. Awakmu tulis pesan sing isine ungkapan atimu dan nganggo o boso sing enak diwoco dan tetep sopan. Kirimno pesan piro ae sak akehe dan sak tuwukmu. Nek awakmu beruntung, pesenmu iku mau isok dibales dan awakmu malah isok berinteraksi luwe lanjut karo atlet senenganmu. Cobaen saiki nek penasaran.


Taman Mini Indonesia Indah utawa TMII iki pancen wahana sing pas kanggo promosi budhaya sing ana ning Indonesia. Salah sawijine yaiku babagan omah adat sing disulap dadi galeri utawa museum. Ning TMII bocah-bocah bisa ngenali omah adat sing manika warna masio sebagian mung replika kanggo ngindari kerusakan. Anane TMII iki uga ngewenehi wawasan yen arsitektur daerah ning Indonesia iki akeh maceme lan uga akeh filosofine kaya ruangan kanggo tamu sing dipisah karo ruangan kanggo keluwarga. Maknane, wong ning Nuswantara iki ngurmati privasi lan bisa profesional kanggo misahake urusan pribadi karo masyarakat njaba, apa maneh yen posisi wong kuwi dhuwur kaya kepala suku.


Internet IndiHome lan sinyal seko Telkomsel kui tau ilang pas dino Rebo 21 Desember 2022 sekitar jam setengah 5 sore. Pas kui, aku lag nonton film neng kamar. Ngerti-ngerti film sing tak tonton kui mandeg dhewe. Aku bingung awale, soale yen internet madeg kui biasane mergo mati lampu. Terus, ibuku lan adiku ngomong yen sinyal Telkomsele yo ilang. Pas krungu kui, aku langsung delok media sosial. Jebul bener, internet IndiHome kui lagi midun. Pas delok neng media sosial mau wis akeh sing komplen, aku mikir aku ora perlu komplen meneh. Mergone, aku ameh komplain wae internet ora bakal tambah cepet balik. Akhire, internet kui ngurup meneh sak durunge magrib.


Kanggo para mahasiswa sing mbutuhake penghasilan kanggo dhuwit jajan, dodolan akun kanggo aplikasi streaming kuwi dadi solusi paling apik kanggo nambah penghasilan. Cukup nyebarake brosur ning internet lan oleh dhuwit jajan yen wis bisa ngurus akun kanthi rampung. Mahasiwa iki biyasane manfaatke peluang ning internet kaya Twitter lan instagram sing luwih gampang amarga pasare uga akeh kaya para penggemar Netflix, Youtube, lan Spotify. Usaha iki gampang banget dilakoni lan mung butuh ketelatenan. Kamangka, ayo para mahasiswa sing pengen tambahan dhuwit jajan, bareng-bareng manfaatke peluang iki ben bisa menisan sinau bisnis cilik-cilikan ben bisa mbantu wong tuwa lan nambah dhuwit jajan.


Diffuser iku alat sing fungsine gawe ngubah minyak esensial dadi uap wangi, terus nyebar nang udara ben luwe gampang dihirup. Penggunaan diffuser nang njero ruangan iku isok nyiptakno suasana sing nyaman terus nenangno. Onok akeh pol jenis diffuser sing isok dinggo ben dinone. Siji, diffuser lilin. Loro, evaporate diffuser. Telu, nebulizer diffuser. Papat, ultrasonic diffuser. Sing bedo iku mek bentukan ambek cara kerjane, tapi fungsine iku podo kabeh, yaiku nyebarno ambu wangi nang ruangan iku mau. Jenis minyal esensial sing ditetesno nang diffuser dan biasa dinggo gawe ngerileksno pikiran iku onok akeh. Mulai teko neroli, lavender, eukaliptus, jahe, rosemary, bergamot, ambek jeruk.


babagan wisata alam iki wis dadi isu ning wilayah Jogja. Utamane pembangunan HEHA Ocean View ning sawijining pantai ning Gunung Kidul. HEHA Ocean View iki nyediakake panggon sing apik nanging ya larang banget kanggo warga amarga sasaran pengunjunge dudu warga lokal. Wong sing kerja ning kono ya dudu warga lokale dewe amarga njupuk saka panggon liyane lan kurang manfaatke tenaga warga Gunung Kidule dhewe. HEHA Ocean View iki maune mung wisata alam sing kurang promosi banjur dibangun ulang ben katon apik, nanging malah ngewenehi kerugian. Amarga kuwi, ayo ndukung pemerintah ben kudu bisa evaluasi bab perijinan kanggo wilayah iki lan mbangun Gunung Kidul bareng warga.


Wingi pas petok koncoku deke cerito pembahasan khotbah sing direngekno pas minggu iku. Deke cerito nag isine khotbae ancene bener . Sing dibahas jarene masalah bocah enom sing wes akeh kenek pengaruhi sing ora apik teko perkembangan jaman iki. Khotbah jelasno nag bocah saiki wes ora karuan tingkahe tek-tek upload status nang media sosial mboh iku pas dolan-dolan, pas iku mangan, utowo pas mangan bareng ambek pacare. Padahal iku maeng termasuk perkoro sing ora pantes diumbar-umbar soale iso dadekno perkoro sing ora apik teko. Lah khutboh maeng ngajak bocah-bocah enom kabeh podo ati-ati nag gawe media sosial soale nag ora ati-ati bakal ciloko.


Bapakku nduweni macem-macem gendang ing omah. Gendang yaiku salah siji piranti lagu saking daerah Jawa Tengah. Piranti lagu iki ditabuh gawe tangan lan ora nggunakake piranti bantu liyane. Gendang nduweni bentuk tabung lan biasane digawe saka kayu.  Gendang sing digawe saka kayu biasane awet yen digawe. Ing pucuke gendang ditutup karo bahan tipis sing digawe saka kulite wedhus utawa sapi. Gendhang nduweni fungsi gawe ngatur iramane lagu. Gendang nduweni warna sing macem-macem kayata abang, coklat, ireng lan sapanunggalane. Gendang nduweni macem-macem ukurane yaiku 185 nganti 200 cm lan nduweni diameter 80 cm. Gendang nduweni macem-macem jenise gendang dhawa, gendang beleq, gendang beriak, lan sapanunggalane.


Kecelakaan lan bencana alam kuwi dadi masalah sing dadakan lan sering banget ngentekake dana. Apa maneh kecelakaan amarga akeh sing kudu didandani lan kudu ditebus. BPJS sing angel diurus uga dadi alesan kenapa dana darurat iki kudu digawe karo wong akeh. Sing ana ning pikiran yen ana dana darurat yaiku rancangan biaya sing gede lan uga bisa marai kurang penghasilan. Kamangka, dana darurat iki bisa dadi kategori kondisi dhuwit sing nganggur utawa uang dingin sing bisa disisihake. Amarga kuwi, ayo mulai nggawe rekening kanggo dana darurat ben yen ana apa-apa ora kebingungan lan kangelan nggolek selangan uga ora repot ngurus asuransi.


Ajaran agama sing uga sering dibahas yaiku babagan jihad amarga akeh sing salah pangerten marang ayat sing mbahas jihad. Akeh wong kang mikir yen jihad kuwi padha karo perang lan angkat senjata. Jihad iki disimbolake dadi perlawanan marang kebijakan sing ora bener. Nanging jihad iki luwih adoh saka kuwi amarga jihad dewe akeh jenise lan akeh carane. Jihad kuwi ana sing jihad ngempet hawa nafsu, jihad ning dalan harta kaya sedekah, jihad golek ilmu, uga dzikir bisa dadi jihad. Nanging sing sering digemborake ya babagan ngelawan pemimpin kang dzalim. Nanging pemimpin dzalim iki uga ora dijelasake lan marai akeh wong kepikiran sing ora bener lan ora ngurmati para pemimpin.


Onok akeh trasnportasi sing isok ditumpaki gawe perjalanan nang destinasi wisata. Salah sijine sing paling terkenal iku sepur. Gak koyok jaman mbiyen, sepur jaman saiki jauh luwe nyaman. Gak onok maneh penjual keliling sing nyumpeki gerbong. Hal iku mergo sing oleh melbu nang gerbong sepur wes kudu nduwe tiket. Saiki, pesen tiket sepur iku isok lewat ndi ae. Mulai teko ndek stasiun langsung sampe pesen online. Cara pesen tiket sepur online iku gampang banget. Awakmu download disik aplikasi KAI, terus ngisi data diri disik. Mbari ngono, pilih stasiun asal karo stasiun tujuan. Nek wes, pilih jadwal sepur sing pas gawe awakmu. Terus pilih panggon kursi dan bayar tikete. Nek berhasil, berarti tikete wes ketuku. Dan gak usah atek cetak tiket, awakmu cukup scan QR teko aplikasi iku mau gawe melbu nang lokete.


Aku tau lagi ngerasake kesusahan banget. Bapakku durung suwe kui sedo. Ibuku ora duwe penghasilan sing tetap. Adiku isih butuh sekolah, lan aku dadi anak sing paling barep. Aku ngeroso kudu nafkai ibu lan adiku. Nanging aku bingung, aku isih kuliah lan durung iso golek gawean. Nanging aku kelingan tau krungu iki neng kajian. Yen Allah kui mesthi ngewangi hambane sing lagi kesusahan. Gusti Allah ora bakal marangi cobaan neng hambane sing ora sesuai karo kempuaan hambane. Aku kudu yakin yen perkoro-perkoro iki mungkin ora mungkin dituntaske neng motoku, nanging kanggo Allah kui iki perkoro sing gampil. Aku kudu tetep dongo lan inget marang Tuhan Sing Maha Penyang.


Aku nduwe misanan sing nduwe hobi masak. De’e iku paling seneng utak atik resep utowo nggawe resp anyar. Kabeh jenis panganan wes tau dicoba ambek de’e. Tapi misananku iki paling seneng nggawe cookies. Awale mergo anake sing rewel njaluk tuku cookies tapi gak dituruti ambek bapakne. Akhire misananku nyobe gawekno cookies gawe anake dan anake seneng banget. Sejak iku de’e mesti ngestok cookies nang omahe. Nek wes wayahe nggawe cookies, pasti misananku bakal nggawe akeh banget dan engkok bakal dibagi-bagino nang sanak dulure kabeh, termasuk aku. Dan ancene ya, rasa panganan teko wong sing hobi masak iku gak tau gagal, mesti enak.


Tahu walik saged dados pilihan nyamikan saking Jogja sanesipun bakpia. Tahu walik punika nyamikan saking tahu ingkang sebelah lebetipun dipunwangsul medal lan dipunsukani isian glepung kanji kaliyan daging ayam. Wonten Jogja, warung ingkang sadeyan tahu walik inggih punika asmaipun Tahu Walik Om Ta. Saben tahunipun dipunregani sewu rupiah. Regi mirah, isi adonan ingkang kebak, kaliyan raosipun ingkang gurih ndadekaken tahu walik Om Ta laris manis dipuntumbas tiyang lokal utawi turis. Sampeyan ingkang pengen mbeta tahu walik kangge oleh-oleh saged mesen tahu ingkang setengah mateng. Dhateng griya, tahu walik menika saged digoreng malih ngatos mateng terus dipundahar bareng sambelipun ingkang sedep.


Rampung pandemi corona iki, bisnis pariwisata ning Indonesia iki isih kerasa lesu amarga wong kang duwe modal akeh sing pada rugi, salah sawijine wong kang ngelola hotel lan penginepan cilik sing ana ning pinggiran kutha. Hotel-hotel iki kalah karo hotel sing sistem pemasarane luwih apik amarga ono modal sing bisa diolah. Nanging hotel-hotel iki kadhang ya ana sing adoh saka objek wisata, malah hotel sing mbutuhake tamu ben usahane ana kelangsungane kuwi sing sepi, padahal kualitase ya ora bedha adoh. Amarga kuwi, ayo dadi wisatawan sing cerdas lan bisa mbantu nguripake bisnis perhotelan cilik ning daerah. Yen nduwe tenaga lebih, ayo padha melu nggalakake utawa masarake hotel-hotel ning daerah ben luwih rame.


Pas jaman kuliah, aku kerep moco Alquran neng musala neng jero kampusku. Aku biasane moco kitab suci agama Islam kui bar salat berjamaah. Aku ora moco akeh-akeh, biasane sekitar siji tekan rong halaman. Ngerti-ngerti, aku dikontak karo salah siji pengurus musala kampus kui. Aku dijaluk maca Alquran neng salah siji pengajian sing diadake neng masjid Al-Adab kui. Aku bingung kenapa aku ditawari. Mungkin, mergo aku kerep maca Alquran neng kono, nanging aku sadar yen moconanku kui durung bener. Aku uga sadar yen swaraku ora kui ora penak dirungoke. Dadine, tak putuske kanggo tolak tawaran seko pengurus kui. Harapane, ono wong sing luwih apik woconane sing jupuk tugas kui.


Tahun iki koncoku iku moro-moro ngongkon aku dodolan. Nah aku yo bingung lah dodolan nang endi, panggonan ae ora duwe, terus koncoku iku ngomong. Nag dodolan saiki iku ora kudu duwe panggonan ambek bondo gede gawe nyewo enggon, soale saiki ancene ono sing jenenge dodolan online sing kenek dilakoni teko omah. Dadi ora atek bukak utowo nyewo panggonan sing ancene gedene pol nag nyewo. Terus saiki yo wes akeh sing ngelakoni dodolan nang omah teko internet. Maring ngunu polahe ora atek nyewo enggon maeng mangkane kadang iso ngregani morah. Terus mari ngunu yo ora atek ruwe kanggo ngatur preian barang soale nag nang omah iso bukak sak karepe dewe.


Kabeh wong kui duwe selarane dhewe-dhewe, ora iso dipeksoke, termasuk neng gim. Nanging, luwih apik yen awak dhewe dolanke gim sing uga didolanke wong liyo. Ora kudu jago. Sing penting, awak dhewe iso melu dolan bareng pas lagi ngumpul bareng konco-konco. Yen misale, awak dhewe dolan sitik-sitik gim kui, awak dhewe ngerti siji opo rong perkoro seko gime kui. Informasi kui iso awak dhewe dadike bahan kanggo ngobrol pas lagi ngumpul. Yen awak dhewe ora ngerti blas babagan gim sing dimaksud kui, awak dhewe ora iso ngopo-ngopo. Awak dhewe gak iso melu dolan lan awak dhewe ora iso mlebu obrolane mergo awak dhewe ora ngerti perkoro kui opo-opo.


Bonang iki salah siji alat musik sing digawe pertunjukan musik gamelan sing asale teko Jawa. Fungsi utamane bonang iku dadi petunjuk arah teko suatu gending. Dadi alat musik sing siji iki bener-bener vital banget. Kabeh alat musik nang gamelan berpatoke ambek bonang. Nek bonange kaco, liyane pasti melu kaco. Bonang iku dimuniknone dengan cara dipukul. Cek munine apik, kayu sing digawe mukul dilapisi kain nang ujunge dan dijenengi bindi. Cara maino bonang iku pertama, pemain bonang lunggo nang tengah-tengah dan nyekel bindi nang kedua tangane. Onok akeh banget teknik mukul bonang. Sing paling sederhana iku nabung rong nada bersamaan. Misal nada 3 duwur dipukul barengan ambek nada 3 rendah, utowo nada rendah 1 dipukul barengan ambek nada 1 tinggi.


Wamilo iki senjata tradisional sing berasal teko daerah Gorontalo. Bentukane sekilas meh meh podo karo golok. Cuma sing mbedakno wamilo karo golok iku onok nang bagian ujung ngisore. Ujung ngisore wamilo iki luwe melengkung nang ngisor, dadi luwe nyaman pas digenggem. Wamilo iki terbuat teko besi dan nduwe ta’upo utowo sarung sing dibuat teko kayu kuning. Koyok senjata tradisional liyane, senjata sing siji iki mbiyen digawe perang lawan musuh. Tapi jaman saiki, wamilo nduwe akeh banget fungsine. Tapi sing paling sering iku digawe pas ngarungi alas dan isok dadi senjata pas jelajah. Dadi gawe awakmu sing gak eroh kudu nggowo opo pas jelajah alas, isok nggawe senjata sing siji iki.


Biyen aku tau moco cerito nag salah sijine situse dinas kabupaten lamongan sing nyeritakno awitane sejarah kota lamongan iku koyok opo ambek awitane metune jeneng lamongan nang kota lamongan iku. Asline jeneng lamongan iku terko salah sijine bocah enom sing jenenge Hadi, Hadi maeng pinteri orambloko mangkane oleh pangkat ronggo sing akhire jenenge maleh dadi Ronggohadi. Tapi karo wong kono dicelok ambek Mbah lamong. Tapi polahe mbah lamong iku maeng pinteri orambloko oleh mimpen utowo oleh ngemong masyarakat nang kono akhire mbah lamong iku jenenge maleh dadi Lomongan. Dadi Lamongan teko jenenge salah sijine tokoh masyarakat utowo pemimpin sing paling disenenge amek masyarakat kono sing jenenge mbah Lamong


Dina Sabtu, aku ngejak adhiku nonton film ning bioskop. Aku lan adhiku nonton Mencuri Raden Saleh. Film iki marai aku penasaran sebab oleh akeh komentar apik ning sosial media. Uga aktore sing biyasane dadi pemeran utama ning filme dhewe-dhewe saiki ngumpul dadi sak film. sak durunge mlebu bioskop, aku lan adhiku tuku tiket lewat online ben langsung cetak uga tuku camilan kanggo nonton bioskop. Film sing ditayangke iki bedha karo tema film liyane. Lewat film iki, para bocah enom bisa sinau piye carane njaga warisane bangsa kaya karya seni lan ngewenehi pangerten yen lukisan iki saksi bisu perjuangane para leluhur.


Saban wayah natal, ana rangkaian acara ning gereja. Taun iki, Yosep dadi salah sawijine panitia sing nyiyapake acara. Biyasane ning acara natal kuwi ana pentas teater sing nyeritakake babagan kelairane Yesus. Kanggo acara teater iki, Yosep taun iki milih bocah-bocah cilik saka sekolah Minggu kanggo mentasake teater iki amarga pengen nuwuhake rasa tresna marang Gusti. Yosep ngejak bocah murid sekolah Minggu sinau proses lan crita kelairane Yesus. Yosep uga ngajari carane akting ben bisa nampilake pentas sing apik, utamane kanggo pemeran Maria lan Yusuf amarga peran iki penting banget ning ndhuwur panggung. Saka pentas iki, akeh bocah sing tambah sregep pengen sinau alkitab amarga diceritaake kanggo cara sing nyenengake.


Salah siji tipe pekerja sing akeh banget dilakoni wong-wong iku freelance. Freelance iki dadi inceran mergo tipe pekerja iki gak bakal terikat karo kontrak perusahaan, tapi mek nduwe tanggung jawab garap kerjaan sing dikeki kantor. Makane iku freelance dianggep super fleksibel. Dan berhubung kerjo freelance iki gak terikat kontrak ambek perusahaan, awak dewe isok sisan dadi karyawan freelance nang rong perusahaan sekaligus. Gak bakal onok masalah sisan, soale kan gak onok ikatan kontrak. Sing penting kerjaan mari, pihak perusahaan garek terimo dadine. Iku sing marakno akeh karyawan kantor sek akeh sing njupuk kerjaan freelance, soale isok gawe nambah pendapatan sisan. Freelance iki ancen akeh banget manfaate.


Pas aku sekolah mesti nag wayae olahraga terus sing ngulang olah raga utowo sing ngawasi olah raga iku ora mlebu, mesti guru sing liyo ganteni ngulang olahraga. Mangkane mesti diisi olahraga sing paling gampang awasane ambek ulangane yaiku senam. Nah sename iku aneh-aneh, pokoke sak senenge guru iku sing ngulang masio obahe maeng ono sing mumet-mumet sampek endos bingung barang yo ono. Tapi ancene senam iku olahraga sing paling enak ambek gamapange oraukur. Terus iku yo dilakoni nang tengah lapangan sing lapangane iku jemek kabeh. Dadi nag senam yo mesti copot kabeh sepatune soale nag gak ngunu yo bakal ojor sepatune kelem linet.


Jaman saiki iku mesti akeh berita sing nyiarno bencana alam sing kedaden nang pirang-pirang daerah contone koyok sing kedaden nang daerah Semarang yaiku banjir sing sampek saiki durung surut, terus ono maneh gembah sing lagek kedaden, ambek liyan-liyane iku maeng. Nah koncoku sing nang daerah Semarang mesti ben tahun iku yo siap-siap kanggo ngadepi banjir iku maeng, mergane nag gak siap-siap engko yo kalang kabut nag kedaden banjir. Opo maneh saiki nag banjir jarene tambah nemen timbang sak durunge. Mangkane deke iku mesti nyiapno barang-barange kanggo gampang dieleh-eleh nag apan banjir. Terus sak liyane iku, deke yo wes biasa ngadepi koyok ngunu iku maeng.


Wisata air terjun mada karipura ancene uapik temen, sampek ono sing ngarani iki koyok panggonan topo'e wong sakti soale mengkelung bunder ngunu. Terus nag ditus wisata yo ono sing ngarani nag air terjun iku panggonane Patih Gajah Mada topo. Terus ono maneh sing ngarani nag banyune air terjun iku ora tau entek, yo ancene bener se, soale aku pas dolan mrono iku ulan 7 pas ketigo wayahe wadok podo kesaten tapi nag kono banyu air terjune isek tetep kede terus beninge pol. Mangkane yo ora nggumun nag ono sing ngarani banyune nag air terjun iku abadi ora tau entek masio ketigo dowo.


Tarian sing kudune bedha nanging sering dipadakakae yaiku tari ratoeh jaroe lan tari saman saka Aceh. Bocah sekolah Jakarta sering nyebut ratoeh jaroe iki tari saman, padahal bedha amarga ratoh jaroe kuwi ditampilake karo putri, lan saman ditampilake putra. Nanging, akeh ahli tari tradisional sing ngomong yen iki bisa dadi masalah gedhe amarga tarian-tarian kuwi nduwe latar budhaya sing bedha uga nduwe ragam sing pakem kanggo tari saman. Amarga gerakane mirip, tarian iki dianggep padha nanging ya kuwi dadi salah kaprah. Kamangka, awak dhewe ya kudu ngerti babagan jeneng tarian iki ben ora dadi masalah marang pengenalan budhaya lan adat.


Sing diarani modele urip utowo polahe urip yaiku perkoro utowo kelakoan sing mujudno menungsoe iku maeng koyok opo. Nah sing arane polahe uripe utowo gayae urip iku maeng nag nang deso iku sejene megilan mergo wonge iku ora kakean polah, terus wonge yo wes opo onone ngunu, ora kok sangar-sangar koyok wong kota. Mari ngunu wong deso iku biasane klambine yo wes ala kadare, terus sak liyane iku, mangane barang yo wes sing penting kenek dipangan ora kok enak-enak koyok wong kota. Masio gaya uripe maeng biasae ae, tapi iku kabhe sing marakno wong deso maleh kuat-kuat ambek sehat-sehate megilan mergo ora kecampuran barang kimia liyane.


Sing jenenge urip nag wes duwe gandengan mboh iku sah utowo ora, mesti tau ngalami sing jenenge loro ati. Nah jarene koncoku gandengan nag durung sah yo ora atek loro atilah nag ono sing ora tepak, ambekan iku yo ora pantes wong durung dadi gandengan sing sah. Terus kadang yo sing lanang iku ngatur-ngatur sing wedok, terus sing wedok yo ono sing ngatur-ngatur barang. Padal kabeh iku ora pantes dilakoni. Masio wong sing ngelakoni iku maeng ngerti nag iku sing jenenge ora ilok tapi yo tetep ae dilakoni, jarene nag ditakoni lapo kok mbok lakoni? mesti jawabe iku gawe latian ambek pengalaman mene nag wes sah. Ngunuku kan yo pikiran sing kuwalik.


Daerah-daerah pesisir lumrahipun ngasilaken kathah daharan laut. Maneka warna jinisipun daharan laut. Ingkang  disebat daharan laut menika daharan ingkang asalipun saking laut. Daharan laut saged dipuncepeng utawi dibudidayakaken. Rumput laut inggih punika salah satunggaling daharan laut  hasil budidaya. Caranipun budidayakaken rumput laut lumayan angel amargi kita kedah milih panggonan ingkang pas. Pesisir ingkang ajeng ditanduri rumput laut kedah gadhah sediaan rumput laut alami. Toyanipun laut ugi kedah dipilih ingkang tenang lan tesih kathah syarat sanesipun. Senadyan angel, untungipun budidaya rumput laut kalebet kathah. Warga pesisir lokal ngantos tiyang negara manca betah kathah rumput laut kangge maneka olahan. Wonten daerah  pesisir, rumput laut saged diolah kagem oleh oleh ingkang khas. Tuladhanipun dados kripik lan dodol rumput laut.


Valentino rossi utowo sing gelek dicelok ambek Vale, iku yo termasuk atlit balapan sepeda motor sing paling legenda nang balapan sepeda motor. Tahun wingi deke iku pensiun utowo gantung helm polahe akeh masalah sing ora iso diatase ambek deke yaiku koyok deke ambek pabrik sing dibelo iku wes ora sak pemikiran, istilae koyok masalah wong jero nang tim'me, terus montore wes ora iso dikembangno maneh mabek kakean masalah, terus wes umur sing ora produktive maneh kanggo balapan soale iku iso mengaruhi mental balapane, terus sing terakhir yaiku deke wes ora iso kompetitif ambek pembalap sing isek enom. Nah masalah-masalah iku maeng termasuk perkoro sing garai Vale maeng pensiun.


HEHA Sky View iku obyek wisata anyar lan rame ning wilayah Jogja sing paling kondhang ing taun 2019 lan 2020 sak durunge pandemi. Obyek wisata iki panggone ana ing Patuk, Gunung Kidul. Panggon iki ana ing nduwur gunung dadine bisa ndelok pemandangan kutha wayah bengi. Uga ning HEHA ana kafe, panggon mangan, lampion, lan panggon kanggo foto-foto. HEHA iki nduweni cabang nanging ning panggon sing beda yaiku sijine ning wiliyah pesisir. Dadi pengunjung bisa milih arep pemandangan saka gunung apa laut. Nanging sing apik ya nek isih padhang ning HEHA cabang pesisir, yen bengi ndelok lampu-lampu kutha saka HEHA Sky View.


Mark Marques saiki mesti gelek oleh saran ambek anjuran teko dokter soale deke iku gelek tibo ambek sing terakhir deke iku tibo sampek tangane pedot terus operasi peng bolak-balik. Tapi ancene wonge sing rodok nakal, deke tetep mekso awake kanggo balapan polahe rumongso nag duwe tanggung jawab nang kono. Tapi masio deke dianjurno karo tim-me barang kanggo leren deke yo tetep ora gelem leren. Mari ngunu deke akhire tibo maneh sampek tangane bekas operasi loro maneh. Karo mbahne deke yo mesti dikongkon leren soale deke iku wes catu tangane. Tapi deke iku isek pengen buktekno nag deke iku isek iso balapan ambek ngalahno pembalap sing anyar-anyar masio montore deke iku ora apik.


Wong sing dodolan teko omah saiki wes sak pirang-pirang polahe ancene enak ora atek mumet-mumet ambek ora atek mikir sewone enggon. Tapi dodolan angn omah iku yo ora iso sak enake dewe ben iso lancar ambek mlaku banter. Nah nag pengen lancar sing ancene dodolan nang omah iku yo kudu ngerti dodolan opo sing pancene akeh wong sing seneng nang daerah kono contone nag nag daerah gonanku iku buka kelontong soale ancene nang kene dorong ono. Dadi dodolan nang omah yo ora kenek sukur dodol tapi yo kudu ngerti dodolan sing pantes nang daerah omahe iku maeng opo. Soale nag ora dicocokno ambek nang daerah kono yo tewas dodolan tapi ora payu.


Salah siji pengalaman liburan paling berkesan iku pas aku nonton konsere JBJ, salah siji boygroup teko Korea Selatan. Tak sebut berkesan soale aku baru pertama kali lungo nang Jakarta dewean dan aku sek buta arah. Teko Jogja, aku berangkat jam 10 bengi dan tutuk stasiun Jatinegara jam 5 isuk. Aku sholat shubuh ambek istirahat disik nang kono. Sekitar jam 7, aku mesen gojek gawe budhal nang Kota Tua. Nang kono, aku mek ngiteri area taman dan melbu nang siji museum tok. Aku nyempeto adhus nang jedhing sing onok nang mushola e Kota Tua. Pas wes dhuhur, baru aku pesen gojek maneh gawe nang Mall Kota Kasablanka, yaiku tempat konser JBJ bakal diadakno. Marine nonton konser, aku baru check in hotel dan istirahat nang kono. Isuke aku langsung check out dan balik nang Jogja teko stasiun Gambir.


Cerita jaman biyen sing ditinggalno mbah-mbah iku ancene warisane nenek moyang sing iku ono sing temenan kedaden yo ono sing ora tapi duwe arti ambek tujuan apik sing kudune dijogo sampek saiki salah sijine yoiku cerita Suroboyo. Cerito iki sampek saiki tetep dijogo ambek Dinas Kota Suroboyo soale iku termasuk cerita legenda sing teko daerah kono.  Cerita iku maeng termasuk cerito sing garai onone jeneng kota surabaya sing sampek saiki ono terus dadi kota metropolitan sing maju. Mangkane awak dewek kabeh masio ora ngerti bener opo gak cerito iku, awak dewek kabeh kudu tetep jogo cerit-certo iku maeng soale iku termasuk warisan budaya sing ditinggalno nenek moyang biyen.


Kyai Haji Ahmad Dahlan iku ulama gede sing nduwe gelar Pahlawan Nasional Indonesia. Beliau iki luwe dikenal sebagai pendiri organisasi Muhammadiyah. K. H. Ahmad Dahlah lahir tanggal 1 Agustus 1868 nang Kauman, Yogyakarta. Beliau iki putra kepapat teko pitung dulur. Bapakne iku jenenge K. H. Abu Bakar, ulama ambek khatib sing terkenal nang Masjid Besar Kasultanan Yogyakarta pas masa iku. Ibune iku putrane H. Ibrahim sing pas iku ngejabat dadi penghulu Kesultanan Ngayogyakarta Hadiningrat. Beliau nduwe bojo jenenge Siti Walidah sing dinikahi pas mbari moleh teko Mekkah gawe haji ambek menetap limang tahunan. K. H. Ahmad Dahlan karo bojone dikaruniai pitung anak.


Ben malem Jumat, ning kampungku ana pengajian ning masjid. Ning masjid kuwi ora mung sinau babagan maca al-quran lan semaan kitab. Nanging uga sinau babagan crita-crita sing ana ning jero al-quran. Salah sijine yaiku crita sing ana ning Al-Kahfi. Pak Kyai nyeritakake babagan Ashabul Kahfi lan rombongane sing keturon ning gua 309 taun. Gua iki dijaga karo segawon ning ngarepe. Babagan Ashabul Kahfi iki diceritakake ning surat Al-Kahfi ayat 9 kanthi 26. Pak Kyai nyeritakake surat iki lan ngewenehi wawasan babagan asbabun nuzul utawa apa sing dadi latar belakang mudhune surat iki. Sing bisa diteladani saka cerita iki yaiku babagan keimanan marang Gusti Allah.


Sholat rawatib iku dadi sholat sunnah sing hukume mu’akkad soale mesti dilakoni ambek Rasulullah Muhammad SAW dan akeh banget keutamaane. Tapi di antara akehe sholat rawatib, onok siji sing paling diutamakno karo Rasulullah, yaiku sholat qabliyah shubuh rong rokaat. Dadakno onok keutamaan sholat qabliyah sing bermanfaat gawe awak dewe. Keutamaan sholat qabliyah sing dimaksud iku luwe apik timbang dunyo sak isine. Artine nilai amale iku jauh luwe gede teko dunyo sak isine. Dadi nek dilaksanakno terus ben dino, bayangno pahala sing isok mbok entokno. Wong sing terus terusan ngelaksanakno sholat qabliyah shubuh rong rokaat nisyaca bakal disenengi ambek Allah SWT.


Koncoku onok sing mbari panen telo. Saking akehe hasil panene, koncoku sampe bagi-bagi telo nang arek-arek sak jurusan kuliah, termasuk aku sisan. Akhire tak putusno bengi iki aku mangan telo. Pas tutuk kos, aku langsung meneng terus mikir. Kan aku gak nduwe dandang gawe ngedhang, terus yaopo carane aku ngedhang telone? Sakwise mikir suwe, aku bakal nyoba ngedang nganggo magic jar. Telone tak potong cilik-cilik, terus tak dekek nang duwur dandange magic jar. Pancine tak isi banyu, terus kabeh tak toto koyok biasane, dan tak cetek tombol cook. Tak enteni sampe magic jar e nyetek mateng, dan dadakno gak suwe, mek sekitar 20 menitan. Pas tak coba, hasile memuaskan. Wah isok dadi alternatif e arek kosan iki, ngedang telo nganggo magic jar.


Nyiyapake kejutan utawa kado kanggo pasangan kuwi ora perlu ngenteni pas ulang taun utawa pas acara penting liyane. Kejutan kaya kado lan hadiah liyane iki dianggep bisa dadi wujud rasa sayang lan uga pengertian marang pasangan. Ora usah nggolek hadiah sing larang, cukup nganggo hadiah sing ora ruwet lan murah kaya camilan kesenengane pasangan, barang sing dipengeni, lan uga tiket kanggo rekreasi bareng. Wektu kanggo ngewenehi hadiah iki kadhang bisa dadi wektu kanggo ngeraketake komunikasi kaya ngucap matur nuwun lan uga njaluk sepura yen ana salah. Kamangka, aja isin nduduhake perhatian saka ngewenehi hadiah kanggo bojo ben ora gampang bosen.


Teko listrik iku perangkat elektronik sing dinggo gawe manasno banyu nganggo media listrik. Teko iki biasane onok akeh nang kamar hotel dan biasa dinggo gawe ngejur kopi utowo teh. Sak liyane iku, teko listrik iki dinggo karo arek kos utowo wong sing urip nang ruangan sing terbatas. Alat sing siji iki nduwe macem-macem ukuran, mulai sing cilik sampe sing guede. Bedo ukuran bedo sisan kebutuhan watt e. Tapi gedene koyok yaopo, watt sing dibutuhno teko listrik iku gak tapak akeh. Jaman saiki, nek kate nggolek teko listrik iku gampang. Mulai nang toko elektronik, toko perabotan omah, sampe nang platform online iku onok kabeh.


Jaman saiki, ana penggaweyan sing arane food vlogger utawa wong kang ngelakoni promosi panganan ning youtube utawa sosial media liyane. Food vlogger iki penggaweyan sing angel-angel gampang amarga kudu masarake produk panganan sing durung mesti dadi selera awak dhewe. Pancen katone mung modal mangan lan ngomong, tapi piye carane ngundang wong ben gelem mangan panganan sing dipangan awak dhewe. Food vlogger iki kudu bisa nyeritakake panganan mulai saka sejarahe, situasi warung, lan bahan-bahan sing ana ning jero panganan. Mula yen kanca-kanca pengen duwe penggaweyan iki, dadio food vlogger ya sejatine kudu pinter lan ngasilake informasi kang manfaat gawe penonton uga bakule.


Salah siji ajaran alkitab sing ngajari umat Kristen ben ora duwe rasa dendam. Ayat iki ana ning Matius 5:39. Ayat kuwi kira-kira katulis "Yen ditapuk pipi kiwa, sodorake pipi tengenmu." Ayat iki uga dadi salah siji doktrin kanggo umat Kristen yen diwenehi perlakuan kurang apik utawa kasar, kudu diwales tanpa nganggo kekerasan. Ayat iki uga ngajari yen karo menungso sing jahat kuwi ora oleh diwales nganggo perbuatan sing jahat amarga bisa marai situasi tambah ora penak. Kamangka kuwi, awak dhewe kudu dadi wong sing legowo lan bisa dadi wong kang bijak. Awak dhewe uga kudu bisa dadi wong sing bisa ngontrol emosi ben tetep dadi menungsa sing apik.


Olahraga sing bisa ngelatih awak ben imbang yaiku sepatu roda. Olaraga iki bisa dimulai wiwit cilik, yaiku umur 4 taun amarga saraf motorik anak lagi dikembangake banget. Sak liyane kuwi, sepatu roda iki uga bisa ngelatih imajinasi anak miturut saka metode latiane. Kaya kaping pisan, anak dijak njaga keseimbangan lan mbayangake isih ana ning pinggir jurang amarga bisa ngati-ati yen mlaku. Kaping pindho, anak uga bisa dilatih ngelewati akeh rintangan kaya lagi petualangan ning gunung. Nanging sing paling penting yaiku anak nyaman lan seneng. Uga sing kudu digatekake yaiku sepatu sing dinggo ora oleh marai sikil lara kamangk latian bisa luwih lancar.


Sepeda listrik iku dadi alternatif gawe arek sekolah sing gak oleh numpak motor nang Sekolah tapi males ngonthel sepeda. Wes ringkes, terus ramah lingkungan sisan. Jenenge ae sepeda listrik, sepeda iki kudu dicas ben dayane entek. Carane ngecas sepeda listrik iku onok loro, ngecas bareng karo sepedane karo ngecas kepisah karo sepedane. Nek kate ngecas karo sepedane, carane iku ngene. Sambungno bagian output charger nang lubang charger sing onok ndek sepedamu. Iku cara sing praktis. Nek sepeda listrikmu nduwe baterai portable, isok dicas terpisah karo sepedane. Carane yo koyok ngecas barang elektronik biasane dan isok dilakoni nang ndi ae, contohe koyok nang njero kamar.


Panas ngentang-ngetang koyo ngene paling enak ngombe sing seger-seger. Ombenan sing legi lan adem nanging regone murah yo dawet. Sing omahe utowo sing liwat dalan Imogiri Timur ono bakul dawet ireng sing uenak. Posisi cerak terminal Giwangan. Bakule gerobakan ning misale pengen mangan langsung wis disiapke kursi karo mejo. Dawet irenge kui ditambahi nongko marake wangi. Gulone nganggo gulo jowo dicampur santen. Regone ora larang namung Rp7.000. Bakul dawet kui yo nyepake tape ketan. Mbok menowo ono sing tuku kepengen nambah tekstur lan roso legine iso nambah tape kui. Menowo ditambah, regone dadi Rp9.000. Asli sih, nik ditambah tape kui dawete soyo mantep.


Saban taun ning wayah-wayah sasi itungan Jawa sing wis disepakati, desaku mesti ngadakake acara bersih desa. Bersih desa iki tujuane kanggo ndunga bareng ben desa iki diwenehi keselametan lan uga keberkahan saka panen pari, sayur, jagung, lan uga usaha liyane kaya tambak, ternak, lan dagang. Para ibu mesti masak akeh banget kanggo acara mangan bareng lan uga nggawe tumpeng gedhe sing isine hasil bumi. Tumpeng kuwi banjur direbutake pas puncak acara. Pas  bersih desa mesti ana pagelaran seni kaya jathilan, wayang, utawa dangdutan. Pagelaran seni iki uga dilengkapi rebutan gunungan lan aku mesti oleh bagian kaya klapa, kacang, lan uga timun.


Ukume ngerungoke musik kuwi kerep dadi perdebatan. Salah siji alesane, akeh wong sing seneng ngerongke musik. Musik kuwi wis dadi hiburan pas lagi rekoso, sedih, utowo mung ngisi-ngisi kekosangan. Musik kui wis dadi gaya hidup kanggo akeh wong. Dadi yen misale perkoro kui dilarang, akeh sing dadi kebingungan. Dalil sing nganggap musik kui haram mesthi ono hubungane karo perbutan maksiat. Musik kui dadi diedentike karo tindakan olo. Nanging ono pendapat sing ngolehke wong kanggo ngerongke musik. Syarate musik diolehke kui yen ora dienggo perbuatan sing olo. Musik kui pantese dirungoke ben awak dhewe dadi semangat. Uga lirik-lirik sing ono neng lagu kui ora ono sing ono muatan negatife.


Pas wayah pandemi, para siswa iki mbutuhake laptop sing fungsine bisa ndukung proses sinau. Pilihan sing pas kanggo para siswa ning taun 2022 iki Axioo My Book 14H. Desain saka laptop iki klasik lan isih laris ning pasaran. Axioo iki dadi pilihan para siswa amarga entheng lan bobote mung 1 kg lan kandhele mung 2 cm. Kemiringane 135 derajat lan luwih efisien lan fleksibel. Kanggo wong sing kerja nganggo laptop, Axioo iki nyaman yen didelok saka kemiringan layar. Lapisan laptop iki saka bahan sing ora gampang rusuh. Batere laptop iki uga irit. Kamangka, laptop iki kalebu dadi salah siji laptop pilihan miturut media detikcom.


Salat kui tiang agama kanggo wong sing nganut ajaran Islam. Salat kui ibadah sing nentoke ibadah-ibadah liya sing awak dhewe lakoni apik opo ora, nalika salate apik kabeh ibadahe apik lan sak walike. Nanging salat sing sae utowo khusyuk kui ora gampang. Salat sing khusyuk kui ciri-cirine ora kesusu. Wong sing salate khusyuk kui ngenikamati kabeh gerakan salat lan moco surat lan woconan liyane alon-alon ben iso diresapi neng jero ati. Gerakan salate uga ketok alon-alon lan posisine iso sempurna. Sing wonge pikirke kui pas salat mung Gusti Allah, dheweke ora mikirke babagan sing ono kaitane karo donyo. Dhewe fokus ngobrol marang penciptane.


Mlaku-mlaku ning Jogja ora lengkap yen ora ngunjungi Museum Sonobudoyo karo keluwarga. Museum iki dadi primadonane para turis manca negara amarga ancer-ancere gampang lan lengkap. Museum iki njelasake macem-macem babagan budhaya Jawa lan Indonesia, utamane alat musik gamelan lan bab pewayangan gaya Jogja. Museum iki ya ana pemandu sing tanggap karo kabeh pitakone pengunjung. Sing ora oleh dilewati saka museum iki yaiku tanggapan wayang saban malem Minggu. Nanging tanggapan iki kadang kurang ngelegakake amarga ora anak wong kang bisa nerjemahake dialog ning pewayangan kuwi. Kamangka, pemerintah Jogja kudu nggawe unit khusus kanggo pemandu pewayangan lan mberdayakake warga ben bisa mandiri lewat budhaya.


Nang desoku biasane nag malem jum'at iku ono kegiatan tahlilah ambek istigosah bareng nang masjid kampung. Nag ono acara iku wong-wong kabeh ngumpul terus akeh wong sing gowo jajan utowo panganan sing kenek dipangan bareng nag wes mari acara iku. Acara iku biasane gawe dungakno keluarga utowo wong-wong pareke wong sing ono nag desok iku. Dadi nag saben malem jum'at bocah-bocah mesti senenge pol budal nang masjid polahe akeh jajan sing kenek dipangan ambek jajane iku reno-reno maceme mangkane bocah cilik senenge megilan nag ono acara iku. Lah kanggo wong sing wes gerang yo senenge megilan polahe iso dongakno keluargane sing mes mati.


Dino iki, aku ambek dulurku lungo nang Waterpark anyar sing onok nang cedek omahe dulurku. Nang kono, awak dewe renang suwe pol sampe awak dewe tuwuk. Mbari renang, awak dewe milih mangan disik nang kono. Berhubung gak akeh pilihan panganane, aku ambek dulurku milih mangan Pop Mie ae sing murah. Mergo keluwen, awak dewe sampe mangan rong cup Pop Mie. Wes wareg, awak dewe adhus dan siap-siap gawe moleh. Molehe awak dewe numpak angkot sesuai rencana. Saange pas ndek tengah dalan, angkot iku mau mogok. Awale awak dewe milih ngenteni, tapi dadakno angkote gak murup-murup. Mergo iku, aku ambek dulurku langsung mudun dan ngetem bus. Untunge ae gak suwe onok bus mandek dan awak dewe dadine moleh numpak bus.


Tari piring asale saka Sumatra Barat sing gelek digawe ajang promosi lan pariwisata kebudayaan Indonesia. Tari piring iki tarian tradisional Minangkabau sing nampilake atraksi nggae piring . Tari piring iki digawe nyambut tamu utawi pembukaan upacara adat. Nanging awale tarian iki digawe muja dewa-dewa contoh e dewi padi gawe hasile panen. Tarian piring iki di gowokno karo loro uwong utowo lebih , nanging umum e jumlah e ganjil. Ciri khas e penari e nggowo piring ning tangan e. tari piring iki dibarengi nganggo music talempong sing kasusun enem talempong, siji gong cilik, siji tambua, siji botol lan kerincingan. Alat-alat iki di gepuk nganggo alat sing disebut panokok, kecuali tambua lan kerincingan  sing digepuk nganggo tangan.


Nag jawa timur iku asline akeh panggonan wisata sing durung umum ambek wisatawan. Sampek ono situs-situs online sing nulis karo nyiarno nag nang jawa timur tibak'e akeh panggonan wisata sing sengedan. Salah sijine yoiku Goa Gong sing ono nang pacitan. Goa Gong iki jerune sekitar 256 meter. Terus awakmu yo iso dolan nang jero ambek lampu sing wes disiapno karo wong sing nag kono. Mari ngono nag jeru guo'e yo ono bentuk-bentuk lemah sing aneh-aneh sing iso di delok ambek lampu. Mangkane nag kono akeh wong sing nyewakno senter. Bentuk sing aneh-aneh iku maeng di arani karo salah sijine situs online blog.tiket.com dadi sing paling apik dewe nag Asia tenggara. Mangkane ben ero luweh jelase dolano rene soale tikete yo mora ambek pemandangane sak durunge mlebu gua yo apik, soale akeh bukit-bukit sing apik.


Akeh wong kang wedi lunga menyang gunung amarga panggonan iki akeh banget cerita mistis lan uga medan sing bahaya. Nanging, jaman saiki akeh banget wong sing ana ning sosial media promosi kepiye carane bisa munggah gunung amarga gunung kuwi panggonan sing apik lan luhur. Gunung iki ora medeni senajan kuwi panggonan sing ora dikenal. Persiapan sing mateng lan uga anane panduan saka ahli bisa ngilangake trauma lan wedi amarga cerita gunung sing medeni iki. Wong sing munggah gunung iki uga bisa nguji mental lan perilaku. Kamangka, ayo jajal munggah gunung ben bisa sehat lan uga bisa nguji babagan kekancan lan nyali.


Yen awak dhewe arep tuku HP anyar tak saranke tuku HP sing duwe kamera sing apik. Sebenere ora kudu apik banget. Sing penting kui, resolusine cukup kanggo sekadar cetho pas lagi moto. Kamera iki dadi penting soale kerep akeh kegiatan sing mekso awak dhewe kanggo foto. Kanggo nyambut gawe misale. Awak dhewe sok-sok dikon laporan neng bose dhewe kudu nganggo bukti foto. Yen kamerane kui elek, bose dhewe ora iso delok kanthi cetho keadaan panggon sing awak dhewe poto. Yen awak dhewe pengen gawe rekening bank liwat HP, awak dhewe kudu butuh kamera sing apik kanggo moto awak dhewe. Fungsi liyane kamare kui pas awak dhewe lagi balesan-balesan pesan teks karo koncone dhewe. Yen awak dhwe bingung jelaske suatu barang, awak dhewe luwih penak yen langsung ngirim fotone.


Jaman saiki, akeh wong kang nyediakake jasa kelas online sing bisa ngajari akeh kemampuan kaya pemasaran, carane nulis laporan kanthi uga kelas-kelas sing ana hubungane karo kejiwan. Kelas online iki ana sing mbayar uga ana sing gratis. Melu kelas online iki bisa dadi sarana kanggo nambah kenalan lan bisa nambah ilmu. Wong ora perlu adoh-adoh njupuk kelas ning bangku kuliah. Mung sewates lungguh ning ngarep laptop lan nyatet apa wae sing bisa dilakoni. Ning sosial media ya akeh banget jasa sing nawarake kelas online sing bisa dipilih kaya skill academy, glints, google, lan linkedin. Kelas online iki uga ngasilake sertifikat sing bisa dinggo ngelamar kerja uga nunjukake kemampuan.


Yamko rambe yamko yoiku salah siji lagu seng asale saka papua. Lagu Yamko rambe yamko
 Secara khusus yoiku sijine lagu daerah seng asale saka tradisi rumpun telong suku ing lembah Grime, yakni suku Namblong, suku Gresi, dan suku Kemtuk. Lagu seng irama e rancak iki ndueni arti mistis lan supranatural. Seng kawitane lagu iki yoiku lagu seng biasae dinyanyikno kanggo ritual kasep seng dianggap sakral masyarakat sekitar. Lagu daerah Yamko rambe yamko asale saka campuran 3 bahasa yoiku bahasa Namblong bahasa Gresi, lan bahasa Kemtuk. Lagu Yamko rambe yamko iki nyeritaake daerah seng ngalami perang antar suku. Saiki lagu Yamko rambe yamko sering digae arek pramuka kanggo nyemangatno suasana, lan pantang menyerah.


Wong-wong sing nduwe jam kerjo sing duwur iku pasti gak nduwe waktu gawe olahraga. Tapi mbasio ngono, onok solusi gawe wong-wong pekerja koyok ngene, yaiku mlaku. Mulai mlaku pas budhal kerjo, mlaku pas moleh kerjo, pokoke nang ndi ae mlaku. Mlaku iki dadi olahraga sing enteng, murah, dan isok dilakoni ben dino. Wes ngono, mlaku iki olahraga sing isok dilakoni gawe kabeh kalangan umur, ket arek cilik sampe wong sing wes sepuh. Efek e ancen gak isok langsung, tapi setidake awak dewe iki bakal obah terus ben mlaku. Dan dasarane menungso iku diciptakno gawe obah, salah sijine iku mlaku. Nek iki dirutini, awakmu isok luwe sehat.


Kedadian sing paling ora disangka pas olahraga yaiku kalahe negara-negara Eropa ning Piala Dunia 2022. Kejadian iki marai para penggemar bal padha kuciwa lan akeh teori sing beredar babagan kalahe negara Eropa iki. Jerman, Italia, Inggris, lan uga negara-negara sing diprediksi bakal menangke Piala Dunia 2022 malah kalah karo negara Asia sing ora disangka kaya Jepang, Korea Selatan, lan uga Maroko. Negara Asia iki ngewenehi prestasi sing mbanggani saka juara grup lan marai wong antusias nonton gelaran taunan iki. Pertandingan iki dadi luwih dramatis amarga akeh isu politik lan negara sing mlebu ning balbalan iki tanpa ngurangi kualitas pemain ning saban tim nasional.


Nek awakmu nduwe anak sing nduwe hobi ngutak ngatik alat mekanik, coba arahno anak iku mau gawe melu ekskul robotik nang sekolahe. Nek wes ngono, hobi iku mau isok luwe tersalurno dan isok luwe terarah sisan. Nek bakat iku mau isok luwe diasah, isok ae pihak sekolah bakal melokno arek iku mau gawe melu kejuaraan robotik sing lagi akeh banget diadakno nang ndi ae. Mulai teko nasional sampe internasional. Nek isok sampe juara, iku isok dadi prestasi sing banggakno gawe sekolah, gawe awakmu, karo gawe arek iku dewe. Berawal teko hobi, isok dadi prestasi. Dadi nek awakmu nduwe hobi sing berhubungan karo robotik, lebokno ae nang ekskul robotik.


Omah adat nang Jogja iku jenenge Rumah Joglo. Omah Joglo iki sakjane akeh banget didapati nang sekitaran Jogja. Cuma nek awakmu kepingin ndelok bentukane Omah Joglo sing otentik, salah sijine iku onok nang njero area Kraton Yogyakarta. Nek awakmu penasaran, ituti rute iki ae. Berangkat teko Malioboro Jogja, mlaku nang arah kidul nang jalan Malioboro. Terus ae mlaku nang jalan Jend. Ahmad Yani dan engkok bakal ngelewati Toko Djoen nang kiwo dalan. Mbari ngono terus lurus ae nang jalan Pangurakan. Sekitar 170 meteran mbari ngono belok nengen nang jalan Alun-alun Utara. Ket adoh, bakal ketok rupane Kraton Yogyakarta sing ruame banget.


Jaman cilik, aku diajari lagu anak-anak daerah sing judule "Menthog" karo bapakku. Lagu kuwi nyeritakake babagan cara mlaku menthog sing lucu lan megal-megol lan ngisin-isini. Lagu iki nggemesake amarga marai bocah cilik seneng lan bisa ngerti carane menthog mlaku. Ning lagu kuwi, menthog diceritakake kewan sing males lan penak-penak turu. Jare bapakku, aku ora oleh niru tingkahe menthog sing males-malesan lan mung ngethok yen ana perlune. Asline lagu iki apik amarga ngajari dadi wong sing produktif lan ora mung turu lan mlaku kaya menthog. Banjur lagu kuwi uga dirungokake karo adekku. Nanging jarene ora apik amarga kalah karo lagu-lagu jaman saiki.


Banjir kuwi bisa dadi bencana alam sing uga ana unsur campur tangan saka menungsa. Banjir iki amarga debit air sing dhuwur amarga udan gede, sumber banyu sing mundhak akeh, lan uga bisa amarga gelombang pasang. Nanging pencegahan lan penyebab kuwi sing kudune dipikirake karo menungsa, kaya misal ora mbuwang sampah ning kali lan saluran banyu, kerep ngeresiki saluran banyu saka tanduran liar, lan uga nyegah pendangkalan banyu kali. Banjir rob kuwi uga bisa ditangani nganggo beton pemecah ombak utawa mbangun bendungan. Kamangka, menungsa iki kudune luwih milih nyegak tinimbang kena bencana ning panggonane langsung amarga bakale luwih ruwet lan marai stres.


Ekskul iku kegiatan sing dimeloki arek sekolah ndek luar kegiatan akademis tapi sek ndek lingkup sekolah e iku mau. Kadangan nek tak delok, onok tipe arek sekolah sing semangat pol gawe melu ekskul. Hal iku mergo ekskul sing dimeloki termasuk dadi hobine. Kabeh uwong iku pasti seneng lah nek ngelakoni hobine, gak onok sing gak seneng malah. Cuma kadangan, arek iku mau terlalu fokus ambek kegiatan ekskul e sampe ngabaino kemampuan akademis e. Padahal kate yaopo yaopo, arek sekolah iku kudu isok mertahano nilai akademis e ben isok naik kelas. Nek arek iku terlalu fokus karo ekskul e, isok isok nilaine dadi anjlok kabeh. Dadi gawe awakmu sing nduwe anak, awasi, ojok sampe de’e terlalu fokus ambek ekskul e dan marakno nilai akademis e dadi anjlok.


Aku tau diskusi dowo banget ambek mamaku pas mbahas tentang ajaran agama. Topik sing marai diskusiku dadi dowo banget iku warisan. Nek bagi wong awam, warisan teko uwong sing meninggal yo garek dibagi-bagino ngono ae. Nek nang islam, gak isok langsung koyok ngono. Onok tata carane gawe bagino harta warisan nang anak turune sing wes diatur ambek Allah SWT lewat kitab Al-Qur’an. Pembagiane pun yo wes detail banget, dan iku kabeh gak isok diganggu gugat. Contohe pas bapak meninggal, anak lanang entok ½, terus anak wedok entok ¼. Engkok nek ibu sing meninggal, aturane bedo maneh. Nek sing meninggal anak yo engko bakalan bedo maneh. Makane warisan iki dadi materi ajaran agama sing diskusine paling dowo dan paling tak iling.


Omah e wayan iki onok ning Bali. wayan yo kelebu wong hindu. dino iki sekolah e wayan prei amarga saiki onok dino galungan . wayan ngewangi ibun e nggawe sesajen diewangi karo mas e wayan. ibun e nggawe pirang pirang sesajen dadine ora isok yen nggawe dewe kudu onok sing ngewangi. marine nggawe sesajen wayan ngewangi ibune masak masak gawe wayan lan dulur dulur e. sak marine masak wayan langsung sembahyang nak pura e karo keluargane . saben galungan mesti wayan atine bungah nemen amarga sekolahan e prei lan wayan isok ngelumpuk karo dulur dulur sing ora tau kepetuk suwe.


Manungsa kadhang dadi makhluk sing palinh serakah. Apa maneh nalika hubungan karo jabatan lan dhuwit. Ora sithik wong sing terlena amarga kepincut karo jabatan sing dukur lan dhuwit sing akeh. Akeh banget kasus korupsi wiwit sing nominale sithik nganti sing nominale gedhe banget. Wong sing seneng korupsi ngono iku wis ora iling lan ora wedi karo Gusti. Wong korupsi uga bisa kasebut wong nyolong amarga dheweke nyolong hak utawa dhuwite wong liya. Ning Indonesia wis ora kaitung pira jumlahe wong sing korupsi. Mula, ayo padha njaga ati lan awak supaya ora keblasuk ana ing tindak ala korupsi lan tansah njaluk ning Gusti supaya dilindungi.


Salah siji crita sing diriwayatke babagan sahabat nabi yaiku crita Umar bin Khattab pas dadi khalifah ke-2. Umar bin Khattab iki sahabat nabi sing terkenal paling teges lan uga oleh julukan pedange Nabi Muhammad amarga ngelindungi nabi lan keluwargane. Ing sawijing dina, Umar bin Khattab lagi mlaku ning tengah wengi. Umar bin Khattab mampir ning salah sawijining omah amarga krungu swarane bocah nangis keluwen, ibune mung bisa nggodhog watu amarga ora duwe gandum kanggo mangan. Rampung kuwi Umar bin Khattab nangis amarga ngerasa ora bisa ngopeni rakyate. Banjur Umar njupuk gandum ning lumbung lan nyedekahake marang keluwarga sung keluwen kuwi.


Tokoh adhat yaiku wong kang nduweni amanat lan jabatan ing salah sijining tatanan kang ana ing salah sijining wewengkon. Amanat utawa tugas kang kudu disunggi dening tokoh adhat yaiku mimpin pakurmatan adhat, mertahanake tata cara gesange kanthi adhat kang bener, njelasake lan nurunake filosofi uga aji kang ana ing adhat. Wong-wong kang kalebu jinise tokoh adhat yaiku pangarep suku, pangarep adhat, aktivis marang budaya lan tradhisi, juru kunci, lan seniman budaya ing salah sijining wewengkon. Tokoh adhat iki saben wayah pesthine ana. Ananging amanah orane iku sing ora ngerti. Kamangka kui, tugase masarakat milih sing bener ben ora salah kedaden. Aja ngasi ganti tokoh pangarep malah ilang adhate. Iling pokok sing paling ngerti kepiye adhat lan tatanan kang ana ing kana.


Aku nduwe konco sing jenenge Bambang. De’e iki sueneng banget dolen bal-balan. Awale iku teko jenenge de’e iki seneng dipadakno karo atlet sing jenenge Bambang Pamungkas. Pas de’e nggolek sopo Bambang Pamungkas iku, de’e malah dadi tertarik. Dan teko kono, de’e dadi seneng bal-balan. Awale Bambang iki mek asal-asalan tok dolen bal-balan iki. Batine dolen ngene iku gawe seneng-senengan ae. Tapi ndelok sosok Bambang Pamungkas sing isok sampe juara mergo bal-balan tok, koncoku iki dadi termotivasi. Akhire de’e mesti melu ben onok lomba futsal nang ndi ae. Teko kono, de’e dadi langganan perwakilan sekolah sisan gawe melu lomba futsal nang perlombaan sak nasional.


Ana sing ngomong yen tuku oleh-oleh ning Bringharjo kuwi larang amarga regane dipadhakake karo rega wisawatan saka njaba Jogja. Nanging omongan iki bisa dibantah yen pinter lan ngerti cara belanja sing bener ning Bringharjo. Pedagang Bringharjo iki sajane yen ngewenehi rega ya bisa ditawar sing penting naware pinter lan ora langsung motong akeh, umpamane tuku batik ya ora oleh nawar kanthi separone. Kaping pindhone yaiku yen bisa nawar nganggo basa Jawa krama, bakal diweneri luwih murah lan dipadakake karo warga lokal. Banjur kaping telu yaiku dadi langganan ning salah sawijine toko ben oleh potongan rego utawa tuku grosiran utawa langsung akeh.


Gunung Bromo kuwi salah sawijine gunung kang ngadek ning Jawa Timur lan diapit kabupaten-kabupaten kaya Probolinggo, Malang, Pasuruan, lan Lumajang. Gunung iki dhuwure 2.329 meter. Gunung iki dadi sejalur karo Semeru lan tengger, mula jalur wisatane arane BTS utawa jalur Bromo, Tengger, Semeru. Gunung Bromo iki kalebu jenis gunung sing pasif. Kamangka kuwi akeh wisatawan sing adoh saka njaba kutha lan manca negara ngunjungi Bromo lan pengen ndelok wisata sing wis rame diomongke. Ning gunung iki ana suku asli yaiku suku tengger sing nganggep Gunung iki suci. Sak liyane wisata alam, turis uga bisa ndelok upacara adat sing diadakake ning Bromo iki.


Awak dhewe sebagai bakul kui ora iso ngindari seko komplenan wong sing tuku. Kui wis dadi resikone awak dhewe. Nompo klomplenan kui ora mung langsung neng toko wae, nanging uga neng internet. Nompo komplenan neng internet kui rodo bedo. Supoyo iso nompo lan golek solusi seko kui, ono beberapa hal sing iso awak dhewe lakoke. Sing kesiji, awak dhewe kudu sabar. Yen durung yakin opo sing perlu awak dhewe omongi, awak dhewe iso nunda disik. Opo meneh kui komplenane seko pesan teks utowo ditulis neng kolom komentar. Sing keloro, awak dhewe kudu nganggo boso sing sopan lan formal. Sing ketelu, yen awak dhewe kudu ngomong, awak dhewe kudu nganggo nada bicara sing alus lan sopan.


Bulan Ramadan, 10 dino sadurunge riroyo, kaluargaku mesthi gawe kue kering. Biasane kue sing digawe kui kastengel, nastar, karo putri salju. Nek isih ono wektu lan bahane ditambah kue Coco Crunch utowo Corn Flakes. Taun iki aku iso bantu ngewangi. Mergo isih pemula, aku diwehi gawean sing gampang-gampang. Sing pisan aku ngalusi gulo pasir nganggo blender. Ben asile luwih alus, gulo sing wis diblender kudu disaring meneh. Terus aku delok budheku ngecampur adonane. Dudu aku sing nyampur mergo wedi gawe kesalahan. Aku ngebantu nyetaki kuene. Kue sing tak cetak kui kastengel. Bar dicetak, kuene kui diolesi kuning telor banjur ditaburi parutan keju.


Nek ditakoni podo rajin ngaji opo igak, yo akeh ae sing bakal ngomong rajin. Tapi pas ditakon paham gak ambek opo sing mbari mbok woco pas ngaji, pasti roto-roto podo kicep. Hal iku mergo roto-roto wong ngaji mek asal ngaji tok, tanpa eroh opo arti ambek maknane. Mbasio ta Al-Qur’an sing dinggo iku sing terjemahan, tetep bakal lali diwoco, pokok ngaji ngono ae. Dadi gawe dulur-dulur muslimku, nek ngaji iku ojok lali artine diwoco sisan yo. Moso iyo rek awakmu ngaji sampe engkok awakmu mati gak eroh arti teko Al-Qur’an iku mau. Kan podo ae sia-sia nek koyok ngono carane.


Tahun iki aku ambek koncoku isek tetep ora iso muleh kanggo ngerayakno idul adha sing biasane dadi upacara rutin wong islam nang ulan Besar utowo dzulhijah. Jarene koncoku, ancene nag idul adha iku enak nek nang omah iso nyate bareng konco-konco sing nang omah. Tapi nag jareku sih podo wae soale nang kampungku bocah-bocah yo ora ono sing nang omah. Kabeh podo budal nang kota. Lah sing jenenge idul adha iku enake awak dewek kabeh iku biasane oleh daging gratis nag gelem budal nang masjid utowo mushola sing nyembelih daging korban. Tapi iku yo dorong karuan oleh soale kadang masjid iku ngutamakno warga sing sekitar masjid.


Wong sing dadi usaha iku roto-roto ora langsung gede ambek duwe kantor sing gedene pol. Kabeh iku di awiti teko nol ben ngerti carane nyambut gawene wong iku maeng. Nah sing kudu dieroi teko wong pengusaha iku sing awitan yoiku kudu wani ambek kendel, mental sing siji iki ancene rodok abot soale sing jenengen wong kendel iku ancene ora mok angger budal tapi kudu wani ngadepi sembarang kalir awit teko resiko usahae sampek liyan-liyane sing engko bakal kedaden. Terus kudu telaten, nah telaten iki biasane ora kaebh wong iku duwe roso ngeneki soale ancene angel golek sing koyok ngeneti. Mangkane wong usaha iku kudu duwe sing jenenge telaten.


Malem minggo wingi, aku ono latian joged neng kampus. Latiane tekan jam 9 wengi. Pas meh bali, aku delok langit wes mulai mendung. Wedi kodanan, aku cepet-cepet bali. Dilalahe neng tengah dalan malah udan. Pas banget wengi kui, aku ora gowo mantol. Gelem ora gelem aku kudu nguyup. Nanging, awaku wes klebes disikan. Bejone, neng panggon nguyup kui ono bakul ronde. Lumayan nggo anget-anget, aku mesen ronde sak porsi. Wes suwe banget aku ora mangan ronde. Biyen aku seneng banget ombenan iki. Pas jamanku cilik, ono bakul ronde gerobakan sing liwat ngarep omah. Aku iso tuku ronde kui paling ora seminggu sepisan.


Onok pembahasan sing lagi rame banget dibahas akhir-akhir iki, yaiku perbedaane madzi karo mani. Loro-lorone iku mau podo-podo cairan sing metu teko lubang kemaluan. Tapi dadakno onok perbedaan madzi karo mani. Madzi iku cairan putih bening terus lengket sing metu pas kondisi syahwat, gak muncrat, dan pas marine metu gak marakno lemes. Nek mani iku cairan sing metu pas syahwat seseorang wes tutuk puncake, mambune khas, disertai muncratan pas metu, dan marakno lemes sak marine metu. Madzi iki termasuk najis ringan, tapi nek pas metu, wong gak wajib gawe mandi besar dan gak mbatalno poso. Mani iki hukume gak najis, tapi nek pas metu wajib gawe mandi besar dan isok mbatalno poso.


Cerito asal-usule kota lamongan yo termasuk cerito masyarakat daerah kono kanggo ngenang tokoh-tokoh sing merjuangno kota iku biyen. Tapi sampek saiki akeh wong sing ora ngerti opo maneh generasi enom sing senengane dolanan Hp padahal wis ono anjuran teko dinas pendidikan nag bocah-bocah saiki ojo sampek ngelalekno sejarah utowo budaha sing ono nang daerah kono, soale iku termasuk identitas negoro sing kudu dijogo. Teko anjuran iku maeng jane kabeh generasi yo kudu ambek wajib ngerti masalah sejarah kota iku maeng. Tapi kenyataane sing bener-bener ero yo mok wong sing duwuran tok utowo wong sing biyen-biyen. Tapi generasi saiki ora sepiro ero.


Aku kerep mangan gedhang bar jogging utowo mlayu. Awale, aku ora patio seneng gedhang nanging aku diandani nek biasane atlet larikui bar latian biasane mangan gedhang. Mergo bar mlayu aku sering kekeselan lan ora ngerti solusine, aku jajal coro kui. Jebul, energiku bar mlayu luwih cepat balik pas mangan gedhang. Bar aku moco-moco meneh, salah siji khasiat woh kuning kui ngango nambah energi. Seko penelitian, 2 woh gedang isi nyepake energi kanggo mlaku 90 menit. Mangan gedhang bar mlayu kui ora mung enak ning ilat, nanging ugo neng weteng. Pisang kui lembut ora abot lan atos koyo sego, dadi lambung gampang nyerna woh sing identik karo panganan munyuk kui.


Kabeh enggon iku mesti duwe cerito sing dijipek teko daerah iku maeng, mboh iku teko uripe wong kono utowo teko gedadean sing tau kedaden nag daerah kono. Lah nag jareku cerito rakyat sing teko daerah Suroboyo sing jenenge Awitane Jenenge Kota Suroboyo iku termasuk cerito sing kudune kabeh generasi sing enom iku ngerti ambek cerito iku. Soale cerito iku ancene legendae koto pahlawan iku sing kudu dilestarikno utowo diabadekno ben generasi sak teruse iku iso ngerti. Masio cerito iku durung jelas benere, tapi sing jenege cerito sing teko wong jaman biyen biasane iku warisane leluhur utowo mbah-mbah sing ngerti kedadean iku.


Betang yaiku salah sawijining jeneng omah adat ing daerah Kalimantan Tengah. Omah adat kuwi dinggoni kaliyan masyarakat dayak utamane ing daerah pucuk kali sing dadi pemukiman utama ing masyarakat suku dayak. Omah adat betang nduweni bentuk sing mirip omah panggung lan digawe dowo. Wong suku Dayak kudu mempertahanake omah adat sing ana ing daerah Kalimantan Tengah nganti saiki. Cara gawe njaga kalestarian omah adat ing Kalimantan Tengah yaiku sing kaping pisan dheweke kudu bisa ngenalake marang masyarakat liyane yen Kalimantan Tengah nduweni omah adat sing apik banget. Kaping loro, wong suku Dayak kudu mangerteni cara njaga omah, saengga katon resik. Kaping telu, wong suku Dayak kudu mangerteni filosofine omah adat betang.


Jagad sosial media dina iki lagi rame banget karo panggon wisata viral sing ana ing Jogja yaiku Gamplong Studio. Panggon iki viral amarga tau digawe shooting pirang-pirang film kayata Habibie & Ainun 3 lan Bumi Manusia. Ing Gamplong iki akeh banget panggon sing bisa digawe foto-foto amarga bangunane pancen digawe kaya bangunan jaman lawas. Ana bangunan pecinan sing ornamene persis ornamen tionghoa, warna bangunane uga abang lan kuning. Sing paling rame digawe foto yaiku bangunan omah lawas tingkat 2 sing tau digawe shooting Bumi Manusia utawa kasebut Omah Annelies. Bangunan iki dicat warna coklat lan ana ijone, njero bangunane dimodel kaya omah jaman lawas lengkap karo barang-barang lawas kayata kursi, meja, lan kaca.


Jajan legi sing gampang dicokot lan kenyel kui klepon utowo onde-onde yeng neng daerah Sumatra. Carane gawene ngambang. Sing pertama, cepak disik bahan-bahane, ono tepung ketan, banyu godong suji, banyu kapar sirih, uyah, gulo jowo lan parutan klapa. Keloro, awak dhewe kudu nyepake godog godong suji lan ngukus klapa parut disik. Yen wes adem, awak dhewe iso nyampurke tepung, banyu suji, banyu air sirih neng adonan. Aduk tekan roto, mengko werno adonane dadi ijo mergo daun suji kui. Sing ketelu, lebok banyu mateng sitik-sitik karo diuluni tekan kalis. Yen wis kalis, dinengke 10 menit. Jikuk adonan mau sitik-sitik lan dipipihke. Banjur lebok potongan gula jowo neng tengah-tengah adonan kui trus ditutup. Baleni proses iki tekan, adonane entek. Godog adonan sing wis ono isian gulo mau. Ditiriske, banjur dibalur karo parutan klapane.


Mbah uti iku mesti ngongkon kabeh putune gawe ngelakoni lompat tali. Alesane iku ben putune podo duwur kabeh. Aku sisan dikongkon gawe ngelakoni iku. Bahkan mbah uti iku mbelani nang omahku ben dino gawe ngongkon aku lompat tali. Ben dino iku aku dikongkon lompat tali sampe ping 300. Awale sih aku muales pol. Batinku, kan yo mending dolen ambek konco timbang ngelakoni iki. Wes ngono, rasane iku puegel kabeh soale gak dikeki wektu gawe leren dilut ae ambe mbah uti. Telung wulang berlalu, mbah uti ngukur duwurku nganggo meteran. Hasile aku wes nambah duwur sampe limang senti. Aku jelas kaget, soale lompat tali temenan ngaruh gawe nambahno tinggi badan.


Salah siji film tentang robot sing paling terkenal iku Transformers. Transformers iki film action ambek fiksi ilmiah sing diangkat teko kisah Transformers pas tahun 1984. Film iki disutradarai karo Michael Bay. Pemain film iki antara lain Shia LaBeouf, Megan Fox, Tyrese Gibson, Josh Duhamel, Anthony Anderson, Rachael Taylor, John Turturro, ambek Jon Voight. Sinopsise Transformers iki koyok ngene. Bermula teko remaja sing jenenge Sam Witwicky tuku mobil pertamane, sing de’e gak eroh, dadakno iku jelmaan robot alien. Dan iku guduk siji-sijine alien sing onok nang bumi. Optimus Prime ambek konco-konco sak kelompok robot transformers iku nang bumi gawe nggolek AllSpark. Tapi musuh bebuyutane Megatron ambek pasukan Deceptions liyane yo nggolek AllSpark, dan mereka iki bakal ngelakoni opo ae gawe ngentokno iku mau.


Ana tradisi maca shalawat bareng rutinan yaiku maca diba' utawa diba'an. Acara diba'an iki isine ya maca shalawat nabi sing dirangkum ing sawijining buku yaiku buku diba'. Ora mung puji-pujian, ning ya uga ana crita babagan sejarah, keturunan, perjalanan dakwahe Nabi Muhammad, uga sapa wae keturunane Nabi. Sing ngelakoni diba'an iki umume warga nahdliyin, yaiku jamaah sing saka bagiane NU. Diba'an iki umum banget ning Jawa Timur amarga isih akeh budhaya pesantren nahdliyin. Ning kampung-kampung, maca diba' iki dadi sarana kanggo ngeraketake seduluran amarga mesti dilakoni rame-rame gantian saka omah siji ning omah liyane uga mesti meriah amarga diba'an iki bisa dadi wujud rasa sukur.


Crita rakyat saya suwi saya pudar. Ora kabeh bocah ngerti yen Indonesia duweni crita rakyat sing akeh maceme. Ora cukup mung ngenalna ning bocah-bocah, nanging uga perlu kanggo ngelestarikna crita rakyat iki. Cara supaya crita rakyat bisa lestari iku akeh. Kaping siji, mesti nyritakna crita rakyat ning bocah. Kawit cilik bocah-bocah kudu wis dikenalna karo crita rakyat. Kaping loro, ngewenehi bocah buku crita rakyat. Kaping telu, gotong royong kanggo gawa crita rakyat iki ing sosial media supaya luwih misuwur. Cara telu iku bisa digawe supaya crita rakyat ora gampang ilang lan bisa ana terus. AMarga eman banget nalika crita rakyat Indonesia iki ora bisa awet.


Ning sekolahe Nita, pramuka kuwi wajib, apa maneh pramuka ning sekolahe Nita iki sering banget ngadakake acara ning jaba kaya susur gua, munggah gunung, lan uga latian-latian liyane. Sasi ngarep, Nita lan kancane diundang menyang acara Saka Wana Bhakti cabang kabupaten kanggo melu acara kemah ning gunung. Sajane Nita ya bisa wae langsung budhal, nanging dekne tetep ora pengen rugi lan lara pas serampunge saka kemah. Nita lan kancane uga ngelakoni latian fisik saban bali sekolah ben otot lan pernapasan ora kaget pas ana ning panggonan sing tekanan udarane uga bedha karo panggonan biyasa. Nita uga ngelengkapi alat pendakian kanggo jaga-jaga.


Kue kering niku cemilan wajib sing ono pas riroyo. Neng pasar, swalayan, mal, tekan kabeh media sosial akeh sing dodolan kue kui. Salah siji kue sing paling disenengi kui Nastar, kue kering sing ono selai nanas neng jerone. Seko akehe kue nastar sing ono neng pasar, aku paling seneng nastar gawean budheku. Sing marai bedo kui, sing kepisan, seko selaine. Selai nanase digawe dhewe. Nanas sing dienggo dipilih sing kandungan banyune sitik supoyo selaine iso luwih awet. Sing keloro, teknik gawe adonane. Jarane budheku, adonan kui kering kui ora oleh keakehan dimek-mek utowo kedemok-demok. Mergo tangan kui ono sifat asam sing marai adonane pas diapanggo ora dadi renyah.


Nyambutgawe nang kantor iku ono macem-macem, opo maneh saiki wes jamane teknologi sing sangare ora ukur. Salah sijine penggawean sing nang kantor iku maeng yoiku sing jenenge Front Desk Officer, Front Office utowo Customer Service. Penggawean iki ancene ketok gampange megilan tapi asline iku yo rodok butohno kesabaran soale langsung ngadepi wong sing teko terus ate tuku produk sing didol karo kantor iku maeng. Lapooh kok butuh kesabaran? soale deke iku langsung ngadepi calon pelanggane sing ancene duwe watak sing bedo-bedo ono sing sabar, ono sing sopan, ono sing biayakan, ono sing ugal-ugalan, ambek macem-maceme iku maeng sing ancene butohno kesabaran sing bener-bener sabar.


Jaman-jamane kuliah wingi, aku kerep ngero mumet. Luwih tepate aku ngerasake atike ora ayem. Mungkin, pas kui lagi akeh mikir kuliah lan tugas-tugase sing numuk. Iso uga, mergo akeh tanggungan seko organisasi ditambah karo latian tari sak ben dino. Pas kui, aku sering uring-uringan, kepengen sesuatu nanging ora ngerti kepengin opo. Mungkin aku lagi ngeroso adoh seko agama, adoh seko Gusti Allah. Bar salat, aku iseng-iseng moco Alquran. Pas kui aku ameh setaun ora rutin moco kitab suci Islam kui meneh. Pas aku rampung ayat kesiji, sirahku keroso luwih enteng. Makin akeh ayat sing tak woco, makin enteng sirahku. Aku uga ngeroso ati dadi ayam tentrem.


Kebun Raya Bogor kui panggon sing kerep tak kunjungi sak ben aku neng mampir neng Bogor. Eyang kakung lan eyang putriu sing seko bapak seneng banget karo taneman dadi aku uga melu-melu seneng. Kebun Raya Bogor kui jembar banget. Yen dimuturi jobone ono sekitar 5 km. Kebun Raya Bogor digawe karo wong Inggris sing tau jajah Indonesia, Raffles. Raffles kui ugo sing nemuke bunga bangke jenis raflesia arnoldi, sing tekan saiki dadi salah siji daya tarik panggon wisata kui. Bagian sing paling favorit kui neng Kebun Raya Bogor kui omah koco. Mergo neng kono, aku iso nemu akeh jenis kembang anggrek.


Kangmas kula nyambut damel dados juru masak wonten restoran hotel. Nalika sekolah, kula wonten praktik nyambut damel wonten restoran kangmas kula. Kasunyatanipun, dados juru masak boten kedah masak kemawon, nanging kedah saged damel resep masakan ingkang eca. Tampilanipun daharan ugi kedah dipuntata dening juru masak. Daharan ingkang eca lan katon menarik bakal diregani langkung awis. Kualitas kaliyan stok bahan baku kangge damel masakan ugi kalebet tanggungjawabipun juru masak. Juru masak kedah mastekaken menawi  stok bahan masakan ingkang sae cekap kangge nglayani para tamu saben dinten. Urusan ngatur staf dapur ugi sami kedah ditata. Menawi wonten juru masak junior utawi helper, juru masak senior kedah saged saling bantu bab padamelan dapur hotel.


TV ambek Radio ancene alat sing iso ngerohno wong nang perkoro sing anyar polahe iso ono siaran, mboh iku berita utowo film. TV iku yo iso digawe hiburan kanggo wong-wong sing pengen delok film, utowo berita. Tapi saiki acara sing ono nang jero TV wes ora onok sing bener, masio iku berita saiki wes ora kenek dipercoyo. Mangkane ati-ati nag delok TV. Terus radio barang yo ngunu masio iku berita sing jenenge siaran wes arang benere, soale saiki siaran-siaran mboh iku tv utowo radio wes ora kenek dipercoyo. Opo maneh nag wayae pemilihan gubernur ambek presiden tambak ora karuan siarane. Mangkane kudu ati-ati nag delok TV utowo ngeringekno radio.


Jenis barang sing iso didol neng omah kui barang sing wis dadi. Awak dhewe iso tuku kulakan utowo langsung ngontak karo sing duwe barange kui. Kanggo ibu-ibu rumah tangga, biasane kui ngedal piranti-piranti sing dibutuhke neng omah, koyo tonggoku. Ono tonggoku sing ngedol sprei, kemul, sarung bantal, lan sarung guling. Ono uga tonggoku sing ngedol kasut karo klambi-klambi kanggo bocah cilik. Awak dhewe uga iso dodolan barang sing awak dhewe senengi utowo sing awak dhewe butuhke. Awak dhewe iso dodolan buku. Misale awak dhewe seneng masak, awak dhewe iso dodolan piranti-piranti masak. Sebenere iso ngedol barang opo wae sing penting ukurane ora gedhe-gedhe.


Jaman saiki wes akeh sing podo pengen duwe usaha dewe soale wes ngerti carane dodolan ambek buka peluang. Wirausaha yoiku wong sing ngelakoni utowo mroses penggawean sing akhire buka peluang kanggo hasilno penggawean mboh iku kanggo awake dewe utowo kanggo wong liyo barang. Nah saiki wong sing dadi wirausaha iku macem-macem ambek sak pirang-pirang awit teko bocah SMA sampek wong sing wes tuwek yo iso dadi wirausaha. Wong sing dadi wirausaha iku ora kewates umur. Sopo sing pengen yo karek budal, lah wong dodol pentol pinggir dalan ae yo termasuk wirausaha. Mangkane saiki wong sing dadi wirausaha iku sak pirang-pirang ora koyok biyen nag gak duwe duwek gede ora iso dadi wirausaha.


Bocah cilik duwe aktifitas fisik sing luwih akeh timbangane wong sing wis gedhe. Dheweke seneng mlayu-mlayu dhewe utowo olahraga bareng karo koncone. Supoyo dhewe ora cidra pas dolan kui ono apike, awak dhewe ngajarke cara pemasan utowo perengganan disik. Sing kesiji, anak kui kudu diajari pemanasan bagian tangan.Carane, anak dikon nyimpulke driji neng loro tangan kui neng duwur sirah, telapak tangane ngadep neng duwur. Terus tangane koyo disurung neng langit-langit. Disurung terus, tekan keroso otot tangane ketarik kabeh. Bar kui, isih nganggo posisi tangan sing podo, sikel dibuka neng samping sak lebar bahu. Rong tangan mau ditarik neng sisih tengen sak suwe 8 itungan, bar kui pindah sisih kiwo.


Saron iki salah siji alat musik tradisional sing termasuk nang gabungan instrumen nang gamelan. Alat musik siji iki asale teko Jawa. Ukurane saron iki sedang tapi nduwe oktaf sing duwur. Cara munikno saron iku dipukul nganggo pemukul sing jenenge panakol. Cara dolen saron iki onok tahapae. Siji, pemain lunggo nang posisi tengah cek tangane isok gaduk gawe mukul nada tertinggi ambek terendahe. Tangan kanan nyekel panakol, dan tangan kiri gawe nahan. Loro, pukul saron sesuai notasi lagune nganggo tangan kanan. Telu, mbari mukul saron, tahan bilahan logam iku nganggo tangan kiri. Misal, mbari mukul nada 3 dan kate mukul nada 5, tangan kiri nahan nada 3 barengan ambek awak dewe mukul nada 5, dan ngono sak teruse.


Nalika aku isih sekolah ning Malang, ana panggon wisata sing jarang ana wong weruh yaiku museum tempo dulu ning dalan Ijen. Museum iki sing nduwe asmane Pak Dwi, yaiku pengusaha industri kreatif asli Malang. Pak Dwi nggawe museum kuwi amarga pengen njaga budayane Malang utamane wilayah Malang bagian kutha amarga akeh peninggalan kaya kolonial lan Jepang sing dadi tinggalan. Museum kuwi ora mung sejarah perjuangan, nanging Pak Dwi nambahi diorama kaya jajanan jaman biyen, dolanan, klambi adat khas Malang sing akeh wong ora ngerti. Nanging nek jareku amarga museum iki dadi siji karo restorane Pak Dwi, wong-wong umum padha angel aksese mrene.


Olahraga flag football utowo football gendero iki arang wong sing ngerti neng Indonesia. Olahraga iki model sing aman seko american football. Ono perbedaan sing ketoro antara keloro olahraga mau. Sing cetho kui bagian pelindunge. Football gendero iki didesain minimalke kontak fisik antar pemaine dadi ora butuh pelindung sing werno-werno. Dheweke mung nganggo kaos lan katok biasa. Kasut sing dienggo uga ora ono sing spesial iso nganggo kasut olahraga opo wae. Sing paling ngebedani kui, football gendero nganggo sabuk gendero. Neng american football, permainane kui mandeg yen wong sing gowo bal tibo. Yen wis 4 kali terus-terus bale ora maju luwih seko 10 yard seko titik awal, bale gentian karo tim musuh. Neng football gendero iki tibo kui diganti yen ono gendera sing dicabut. Pemain football gendera iki nganggo sabuk sing neng burine ngelewer 3 gendero sing gampang dicabut.


Akeh panganan ning Indonesia iki sing nggawe teknologi fermentasi tradisional. Salah sijine panganan Sumatera utawa daerah Melayu sing arane tempoyak. Tempoyak iki asale saka daginge duren sing disimpen 3 sampek 5 dino dicampur uyah karo lombok ben luwih cepet fermentasine. Tempoyak iki biasane digawe tambahan sambel. Rasane kecut lan ditambah ana pedese. Tempoyak iki jare enak dipangan nganggo iwak bakar, iwak goreng, lan masakan-masakan tradisional liyane. Nanging ora kabeh wong cocok karo rasane amarga rasane rada bedha karo sambel liyane. Akeh wong sing ora seneng karo mambune sing kecut. Mula kuwi, yen pengen ngerasakake panganan sing unik, kanca-kanca bisa langsung jajal tempoyak.


Dina idul fitri kuwi dadi salah siji dina sing rame ning keluwargaku amarga dadi dina kanggo kumpul. Dulurku saka Jakarta padha ngumpul ning omahe simbahku kanggo mengeti dina Idul Fitri. Akeh sing nggowo oleh-oleh kaya dodol, abon, jajan kalengan, lan liyan-liyane. Amarga dulurku akeh, ruang tamu sing kanggo nampa tamu, yen bengi dadi kamar kanggo turu lan digelar kasur. Sing turu ning jero kamar yaiku dulur sing wedok lan para budhe. Nanging sing paling enak yaiku turu ning kamare simbahku amarga resik lan luwih adhem. Banjur sesuke padha sholat Idul Fitri ning lapangan utawa mesjin lan bali saka sholat bisa mangat kupat karo opor bareng-bareng.


Aku duwe kanca jenenge Ari. Aku lan Ari ketemu ning sosial media. Wiwitane, aku ngira Ari iki bocah lanang amarga jenenge. Nanging, pas aku wis kenal suwe, Ari iki jebul bocah wedok. Aku lan Ari sering banget ketemu ning komen sosial media lan uga sering ngomongake macem-macem kaya buku, musik, lan uga sak panunggale. Ari iki bocah sing kreatif lan sering ngewenehi rekomendasi buku lan uga musik. Pas liburan, aku lan Ari pengen ketemu ning Surabaya, banjur aku numpak sepur menyang kana lan nemoni Ari. Aku lan Ari dolan menyang akeh panggonan kaya Tunjungan Plaza. Saka Ari, aku paham yen kekancan liwat internet iki uga ana sing apik lan awet.


Pas mlaku-mlaku nag mall, aku delok ono promosi peralatan masak koyok teflon ambek liyan-liyane, akhire aku karo adikku sing senengane masak delok nang pangonane sing diklanno maneg. Tutok panggonane tibak'e akeh temen maceme. Slah sijine teflon sing anti karat ambek anti lengket. Teflon maeng yo lumayan apik, teko modele ambek kualitas sing disudono nang calon wong sing tuku yo apik, terus ono sesi jajal, terus adikku maeng jajal dadar endok ora atek diwei lengo kletek, aki mikire pasti nemplek ora karoan, tibak'e oranemplek blas. Mari ngunu adek tuku siji digawe ibu nag omah ben ora ngentekno lengo kletek di gawe goreng-gorang soale lengo kletek saiki larang regane.


Salah siji alat sing paling penting diduweni nang omah iku fire extinguisher alias alat pemadam kebakaran. Fire extinguisher iku pemadan api portabel sing isok ngetokno banyu, busa, gas, ambek media liyane sing isok gawe madamno api penyebab teko kebakaran. Penting banget gawe nyimpen alat iki nang omah soale ben sewaktu-waktu onok kebakaran nang omah, awak dewe isok nganggo iku gawe nyegah kebakaran iku dadi tambah gede. Alat pemadam iki isok dadi pertolongan pertama sak durunge petugas pemadam kebakaran teko nang omah ben kerusakan iku isok diminimalisir. Gawe awakmu kabeh sing durung nduwe alat iki, ndang tukuo rek, soale iki penting banget.


Abu Bakar As Siddiq salah siji sahabat Nabi Muhammad sing wis dijamin karo Allah kanggo mlebu suwarga. Abu Bakar uga dijuluki karo sebutan Assabiqunal Awwalun utawa wong sing kaitan mlebu Islam. Ing jaman Nabi Muhammad, akeh wong kafir utawa umat sing ana ing Mekkah ora percaya karo omongane Nabi Muhammad lan kabeh dakwahe. Abu Bakar dadi wong sing pertama percaya karo omongane Nabi, mulane diwenehi julukan As Siddiq. Ora mung kuwi, Abu Bakar uga duweni sifat-sifat sing apik sing bisa diteladani kanggo urip saben dina ing donya kayata duweni pangarepan sing kuat, gampang nyepura wong liya, ora sombong, lan adil sarta bijaksana.


Wong sing kerjo nang kantor iku ora mesti wong sing sak jurusan ambek sak bidang. Soale nang kantor iku penggaweane ora mok siji tok, tapi ono pirang-pirang penggawean sing ancene bidange iku yo seje-seje, ono sing bagian teknik, komputer, masarno, dodolan, ngitung duwek, ambek liyan-liyane. Kabeh iku ancene wes getoto ambek kantor iku maeng ben iso operasi lancar polahe bidang sing digeluti iku akeh. Mari ngunu sing kerjo nang kantor yo ora mok wong siji tok, terus nang kono iku dibagi kelompok-kelompok sing ancene cocok ambek bidang sing dibuka nang kantor iku maeng. Contohne wong  teknik yo kerjo nang bagian teknik, wong sing pinter ngitung duwek yo kerjo nang bagian iku, ambek liyan-liyane.


Ben provinsi nang seluruh negara Indonesia iku pasti nduwe lagu daerah e sing khas. Biasane lagu daerah iku nganggo boso daerah teko provinsi iku mau. Semisal lagu daerahe Jawa Tengah pasti nganggo boso Jowo, utowo lagu daerahe Jawa Barat nganggo boso Sunda. Dan onok akeh boso daerah sing onok nang seluruh Indonesia, dan awak dewe gak mungkin isok nguasai kabeh bosone, opo maneh sing ancen gak nyinauni boso iku. Onok cara cek isok setidake ngelafalno boso sing tepak gawe nyanyikno lagu daerah iku. Siji, rungokno disik versi asli lagu iku. Gatekno logate cek isok ngelafalno lagu sing tepak. Loro, praktekno sampe sekirane bener-bener mirip. Awakmu isok sisan njaluk penilaian teko wong liyo iki wes tepak ta gak. Nek wes, berarti awakmu berhasil ngelafalno boso iku dan isok nyanyikno lagu daerah iku.


Saiki ancene wes akeh sing dodolan nang online utowo nang internet soale ancene modale iso luweh saitik ambek ora atek ruwet-ruwet nunggoi terus. Nah masio nang internet dodolane iku enak ora butohno modal akeh tapi yo pirang-pirang perkoro sing kudu dilakoni ben dodolane maeng iso rame pol. Nah wong sing tau dodolan online iku biasane mesti nguwei saran nag pengen dodolan online kudu iso gunakno fitu-fitur sing ono nang media sosial kanggo wong sing dodolan nang media sosial, utowo kudu iso gunakno fitur-fitur market place kanggo sing dodolan nang market place. Soale nag ora ngerti mesti bakale bingung ambek ora bakal rame dodolane maeng.


Ben awak dhewe iso ngerasake manfaat olahraga kui dudu awak dhewe ngelakokene sak obot utowo sak suwe opo, sing paling penting kui awak dhewe ngelakonine kanthi disiplin. Ben iso disiplin, ono beberapa hal sing kudu awak dhewe gateke. Sing kesiji, awak dhewe kudu nentoke target sing kudu dicapai sak ben dinone. Targete kui ora usah sing muluk-muluk. Sing keloro, olahraga sing awak dhewe pilih kui kudu gampang awak dhewe lakoke. Dadi misale awak dhewe wonge mageran ojo milih renang. Sing ketelu, awak dhewe kudu gawe jadwal olahragane. Olahraga sing awak dhewe tentoke mau kui arep dilokeke jam piro, oleh isuk utowo sore, pokokmen kapan wae pas wektu awak dhewe selo.


Tarian saureka reka iki salah siji tarian tradisional sing asale teko daerah Maluku. Tarian iki dimaino ambek muda mudi sing terdiri teko patang lanang ambek patang wedok. Tarian iki onok properti utamane, yaiku gaba-gaba. Gaba-gaba iki terbuat teko bilah pohon sagu. Cara narine iku arek-arek lanang gerakno gaba-gaba iku, dan sing wedok nari sambil ngehindari gaba-gaba iku. Tarian iki isok banget gawe ngelatih stamina, kelincahan, karo ketepatan. Ketukan nada sing cepet marakno gerakan gaba-gabane yo melu cepet. Cek gak kenek gaba-gabane, butuh gerakan sing lincah. Dan ben gerakan iku barengan ambek ketukan nada, dadi isok ngelatih konsentrasi dan ketepatan utek. Dadi gawe awakmu sing tertarik, isok banget nyoba nari iki karo konco-koncomu.


Aku tau nginep neng omah warga setempat. Pas kui lagi diselengarake festival tari internasional sing dadi bagian acara Festival Tungguk Tembakau taun 2018. Festival kui sebetule kanggo ngerayake panen raya tembakau neng wulan Agustus. Nanging digawe acara liyane ben iso ngunggahke pariwisata neng Boyolali. Pas acara kui berlangsung, omah-omah warga sing cerak kono dienggo dadi penginepan. Aku lan konco-koncoku nginep neng salah sijine. Omahe sederhana, ora nganggo tegel lan temboke durung dilepo karo dicat. Awak dhewe turu neng ruang tamune nganngo kasur palembang bareng-bareng. Senadyan panggone sederhana, tuan omahe kui ramah. Awak dhewe kerep diajak ngobrol lan ben isuk mesthi disuguhi gorengan utowo rebusan lan teh anget.


Ngedol panganan lan ombenan kui gampang-gampang angel. Supoyo dodolane lancar jaya, ono beberapa hal sing iso awak dhewe lakoke sak durunge awak dhewe buka usaha kui. Sing kesiji, awak dhewe kudu ngerti opo sing iso lan pengen digawe. Sing keloro, awak dhewe kudu ngerti kira-kira sopo wae sing bakal tuku panganan utowo ombenan kui. Makane, awak dhewe kudu gawe riset pasar cilik-cilikan. Sing ketelu, awak dhewe kudu nentuke panggon sing cocok kanggo dodolane kui. Awak dhewe kudu nyocoke uga karo pasar sing awak dhewe sasar. Sing kepapat, awak dhewe mulai ngitung-ngitung modal awal sing awak dhewe butuhke. Yen wis kui dilakoke, awak dhewe lagi iso buka usahane.